मैं और मेरी दुनिया: विश्वविख्यात गणितज्ञ डॉ. वशिष्ठ नारायण सिंह : मिलना एक जिनियस से\nआज जब पहुंचा वो मुझे देख कर बहुत खुश हो गए. बड़े ही प्रेम से मेरा हाथ पकड़कर अपने पास बैठाया. कुछ देर की बातचीत के बाद अपने बेडरूम में ले गए ....हाथों में कैमरा देख उन्होंने कहा कि यहाँ का फोटो खींचिए , इस जगह हमने पूरे संसार को रखा है और यहीं से कंट्रोल करता हूँ....फिर मुझे दूसरे कमरे में ले गए . वहा रखे लगभग दर्जन भर बंद लोहे के बक्से को दिखाया और हँसते हुए कहा कि इसमें पूरी सृष्टि है. इस विषय पर उनके रिटायर्ड बड़े फौजी भाई ने बताया कि इसमें इनका शोध पत्र है. हमलोगों के लिए इसका महत्व तो नहीं है पर उन्होंने इसे बड़े ही जतन के साथ रखा है. पता नहीं क्या हुआ ....बस आंखे भर आयीं .... मैंने कैमरा में उन बोक्सों को कैद कर लिया. इसके बाद घंटों उनसे बातें हुई . कभी एटम बम की बातें बता रहे थे तो कभी अमेरिका को इंडिया के अधीन होने की बात कर रहे थे . मेरी फरमाइश पर उन्होंने गाना भी सुनाया - "मन डोले मेरा तन डोले" . तभी चाय आयी. हमलोग अभी चाय पी ही रहे थे कि डॉ. साहब अपनी चाय ख़त्म कर लिए और अपने भैया से बोले - भईया, तनी खैनी खिलाव . मैंने डॉ साब से अंग्रेजी में कहा कि खैनी इज इञ्जुरिअस टू हेल्थ सर . उन्होंने तपाक से कहा - नो, खैनी इस नॉट इञ्जुरिअस टू हेल्थ, इट इज बुद्धिवर्धक . इसके बाद वो ठठाकर हंसने लगे.\nकुछ भी कहूँ तो बेईमानी होगी ....न कहूँ तो मन बेचैन रहेगा . ये वही गणितज्ञ थे दुनिया जिनका लोहा मानती थी . एक ही मैथ को नौ तरीके से बनाकर जिन्होंने अपने शिक्षको को हैरान कर दिया था.\nडॉ. वशिष्ठ नारायण सिंह व संजय शाश्वत\nडॉ. वशिष्ठ नारायण सिंह, उनके बडे भाई व संजय शाश्वत\nमा के साथ, डॉ. वशिष्ठ नारायण सिंह\nअमेरिका से पटना साइंस कॉलेज में पधारे डॉ .केली जब इंटर के स्टूडेंट वशिष्ठ से मिले , और उनसे मैथ्स पर बहस किये तो अचंभित रह गए. एक सिपाही का बेटा जो गाँव की पाठशाला में पढ़ा, नेतरहाट स्कूल का टोपर रहा जिन्होंने एक ही साल में ग्रजुएशन किया. कुछ ही माह में मास्टर डिग्री लेकर बर्कले विश्वविद्यालय, अमेरिका जा पहुंचा .\nवही जीनियस आज मानसिक रोग से ग्रसित है.हालांकि आज भी उनके हाथ में हमेशा कागज व् कलम के रहता है. वे उनपर कुछ न कुछ लिखते , रिसर्च करते मिल जाते हैं . मैं जब भी बसंतपुर (उनके गाँव) , जो आरा से महज १६-१७ किमी होगा, जाता हूँ तो उनके लिए कलम -कौपी जरुर ले जाता हूँ.\nउनकी देखभाल करनेवाले फौज से रिटायर्ड बड़े भाई का एक ही सपना है कि इनके नाम पर एक लाईब्रेरी खुले. उन्होंने मुझे ही इसकी जिम्मेदारी लेने की बात कही . मै नहीं जानता कि इस जिम्मेदारी के लायक हूँ या नहीं . पर उनकी उम्मीद को मै नकार नहीं सका. असर ये है कि कल रात भर बेचैन रहा.\nposted by स्वयम्बरा @ January 31, 2013\nAt April 19, 2013 at 3:43 AM , rakesh kumar mishra said...\nGreat personality of India.\nAt April 19, 2013 at 3:44 AM , rakesh kumar mishra said...\nWe salute u..sir!\nAt April 19, 2013 at 3:52 AM , rakesh kumar mishra said...\nAt April 19, 2013 at 4:27 AM , स्वप्न मञ्जूषा said...\nमैं भी मिल चुकी हूँ इनसे राँची मानसिक चिकित्सालय में।\nएक जीनियस ज़िन्दगी का ये हाल देख कर मन बहुत विचलित हुआ था।\nAt April 24, 2013 at 4:46 AM , dheeraj kumar said...\nit is too bad with Legendary mathematician that they are suffering from mental disease and government is not helping them.\nAt January 17, 2015 at 10:24 AM , Amit Kumar Jha said...\nHello, Sanjay ji can we discuss the issue about his treatment?Please mail me on my mail id saituitions@gmail.com I think if we do some thing positive in this direction we can definitely find the way.Vashisth ji isalegendry man, I salute him.\nAt January 17, 2015 at 12:42 PM , Ajit said...\nमहान गणितज्ञ डॉ. वशिष्ट नारायण सिंह:\nप्रतिभा पागल भइल काहें ?\n(Dr. Vashishtha Narayan Singh)\nशोध के बाद वशिष्ट बाबू अमेरिका से वापस अइनी आ कुछ दिन के बाद दोबारा अमेरिका चल गइनी जहवॉ वाशिंगटन में गणित के एसोसिएट प्रोफेसर बनावल गइनी. पुनः 1971 ई. मे उहॉ के भारत चल अइनी आ आइ. आइ. टी. कानपुर (IIT Kanpur) में प्राध्यापक के पद पर नियुक्त भइनी जहवॉ मुश्किल के आठ महिना रहला के बाद ‘टाटा इंस्टीच्युट ऑफ फण्डामेंटल रिसर्च’ में गणित के प्राध्यापक हो गइनी. एकरा साल भर बाद 1973 में उहॉ के कोलकाता स्थित आई. एस. आई. मे स्थायी प्राध्यापक नियुक्त भइनी.\nएकरा बाद 1973 में ही सारण जिला के खलपुरा निवासी प्रतिष्ठित परिवार के डॉ. दीप नारायण सिंह के बेटी वन्दना रानी के साथे डाक्टर साहब के शादी हो गइल. वशिष्ट बाबू के माई के अनुसार शादी के तीन दिन बाद चौठारी (सुहागरात) करिके वन्दना बी.ए. के परीक्षा देबे खातिर अपना नइहर चल गइली. आ वशिष्ट बाबु कोलकाता अपना नौकरी पर चल गइनी. कोलकाता आई. एस. आई. के सहयोगी लोग इहॉ के प्रतिभा देख के जरत रहे लोग. उहवें 1974 ई. में इहॉ के पागलपन के दौरा पडल. एनें ओने यथाशक्ति घर के लोग ईलाज करावल. पटना के ‘नोबा’ (Netarhat Old Boys Association) सक्रिय भइल तब जाके 1976 में रॉची के मानसिक आरोग्यशाला में भेजल गइल.\nकर्पुरी ठाकुर जी के शासन काल में उहॉ के रॉची के ही निजी चिकित्सालय ‘डेविड क्लीनिक’ में सरकारी खर्च पर भर्ती करावल गइल जहॉ उत्तरोत्तर सुधार होखे लागल. बाकिर जसहीं कांग्रेस के शासन बिहार पर कायम भइल, अस्पताल के शुल्क देबे में सरकार कोताही बरते लागल जवना से उनका के ‘डेविड क्लीनिक’ से निकाल के फिर रॉची के मानसिक आरोग्य शाला में दाखिल करवा दिहल गइल. जहवॉ निमनों आदमी के पागल बन जाए के उचित माहौल बा.\nएही बीचे पत्नी के द्वारा वशिष्ट बाबु के छोड दिहला से उहॉ के मानसिक पीडा अउर बढ गइल. डॉक्टर लोग ओह घरी उनका विक्षिप्तता के कारण पत्नी द्वारा दिहल तलाक के बतावत रहे. डॉ. वशिष्ट के एगो अरुन्धती (साधु के पत्नी) के जरुरत रहे बाकिर मिल गइली ई कहेवाली “सुनीं जी, रउरा योग्य व्यक्ति जरूर बानी, बाकिर हमरा योग्य नइखी.” पत्नी के इहे वाक्य एगो होनहार वैग्यानिक के दिल तूर देलस.\n1989 में अपना बाबुजी के मुअला के बाद वशिष्ट बाबु अपना गॉव आइल रहीं जवना बेरा गॉव में उहॉ के भाषण भी भइल रहे. ओह घरी उहॉ में काफी समझदारी रहे. बाबू जी के क्रिया-क्रम के बाद वशिष्ट बाबु पुनः रॉची चल गइनी. उहॉ चिकित्सक लोग से राय-विचार करिके उनकर छोट भाई अयोध्या प्रसाद सिंह डॉक्टर साहेब के लेके भागलपुर जनता एक्सप्रेस से पुना जात रहीं तबले मध्यप्रदेश के गाडवारा स्टेशन पर वशिष्ट बाबु चुपके से उतर गइनी. उहॉ के भाई खोज के हार गइले बाकिर डाक्टर साहेब ना भेंटइले. गॉव-घर के लोग समझल कि वशिष्ट बाबु मर गइल होखेब. बाकिर अचानक वशिष्ट बाबु सारण जिला के डोरीगंज में 1993 में मिल गइले. ओह घरी पुरा गॉव जवार बसंतपुर गॉव मे अपना दुलरुआ के देखे खातिर उमड पडल.\nवशिष्ट बाबु के सरकारी खर्च पर इलाज खातिर ‘नेशनल इंस्टीच्युट ऑफ मेंटल हेल्थ एण्ड न्युरो साइंस, बंगलोर’ भेजल गइल. उहॉ के उहवॉ फरवरी 93 से जुन 94 तक अस्पताल मे रहनी बाकिर ठीक ना हो पवनी. ओहिजा के डॉक्टर लोग के कहनाम बा कि वशिष्ट बाबु के अमेरिका भेजल जाव. एहिजा अब एकर इलाज नइखे. या त इनका के निमन पारिवारिक माहौल मे रखल जाव. तब से वशिष्ट बाबु गॉव पर आ गइले आ आपन हाल के भोगS तारे.\nडॉक्टर लोग के कहनाम बा कि इहॉ के दिमाग पर गहरा चोट लागल बा जवन पारिवारिक माहौल के बेहतरी के मरहम से ही ठीक हो सकेला.\nवशिष्ट बाबु के भाई आ माई के अनुसार चुकि वशिष्ट बाबु के परिवार के लोग अतना सुखी-संपन्न नइखे कि उ लोग अमेरिका भेज के वशिष्ट बाबु इलाज करा पावें, एह से सरकार के ई फर्ज बनSता कि वशिष्ट बाबु नियन व्यक्ति के सरकारी खर्च पर अमेरिका भेज के चिकित्सा के प्रबन्ध करे.\nअभी भी वशिष्ट बाबु रोज कुछ ना कुछ लिखत रहेनी, हमनीं का देखनी जा कि उहॉ का कुछ फॉर्मुला, कुछ रामायण के दोहा, आ कुछ सरकार के गाली लिखत रहेनी. वशिष्ट बाबु एक बार हमरा लगे आके दस गो रुपया मंगनी, हम चुप रहनी त उहॉ का बिगड गइनी आ भगावे लगनी. कहनी कि कतना लोग आइल बाकिर हमरा के आजु ले का कइल ?\nएक बात हमरा नइखे बुझात कि 93 से ही जब केहु मुलाकाती जाता त वशिष्ट बाबु ओकरा से पइसा ही काहे मॉगSतारे. जब लालु प्रसाद जी भी गइल रहीं त उहॉ से डॉक्टर साहेब एगो रुपइया मंगले रही. ई बात कवनो मनोवैग्यानिक लोग खातिर जॉच करे वाला विषय बा कि आखिर का कारण बा कि सब केहु से उ पइसा के ही मॉग काहे करत बाडे?\n(साभार : महाभोजपुर/bhojpuria.com)\nबच्चे नहीं जानते....\nइस शहर में हर शख्स परेशां सा क्यूँ है


रोज-रोज काका टहल ओरियइहें ! – Anjoria\nरोज-रोज काका टहल ओरियइहें !\nदिसम्बर 23, 2016 अशोक द्विवेदी, भोजपुरी कविता\n– डा. अशोक द्विवेदी\nभीरि पड़ी केतनो, न कबों सिहरइहें..\nरोज-रोज काका टहल ओरियइहें!\nभोरहीं से संझा ले, हाड़ गली बहरी\nजरसी छेदहिया लड़ेले सितलहरी\nलागे जमराजो से, तनिक ना डेरइहें!\nगोरखुल गोड़वा क,रोज-रोज टभकी\nदुख से दुखाइ सुख, एने-ओने भटकी\nनिनियों में अकर-बकर, रात भर बरइहें!\nरोज-रोज काका, टहल ओरियइहे!\nफूल-फर देख के, उतान होई छतिया\nछिन भर चमकी सुफल मेहनतिया\nफेरु सुख-सपना शहर चलि जइहें!\nछोटकी लउकिया, बथान चढ़ि बिहँसे\nबिटिया सयान, मन माई के निहँसे\nगउरा शिव कहिया ले भीरि निबुकइहें!\nरोज-रोज काका, टहल ओरियइहें!\nगलत बेख़ौफ़ घूमे घर नगर में\nगइले सुरुज, हाय छोड़ि मैदनवाँ


आखिर टूट गई हनीप्रीत, माना बाबा के साथ 'रिश्ता', कबूल किए गुनाह? - Honeypreet breaks down during police interrogation, accepts relation with rapist baba Ram Rahim? - Khabar IndiaTV\nWritten by: India TV News Desk [Updated:13 Oct 2017, 12:08 PM IST]\nPrevious StoryVIDEO: आरुषि हत्याकांड पर मां नूपुर और पापा राजेश तलवार ने कही ये बात Next Storyदिवाली पर पटाखों पर रोक हटाने से SC का इनकार, कहा-जिनके पास पहले से है वो जला सकते हैं


ओनइसवीं सदी में बलिया के ददरी मेला : इतिहास क ऐना – Anjoria\nरवि. मई 22nd, 2022\nजनवरी 30, 2012 ददरी मेला, पाती, बलिया, भोजपुरी पत्रिका\n(पाती के अंक 62-63 (जनवरी 2012 अंक) से – 12वी प्रस्तुति)\n– आनन्द संधिदूत\nओनइसवीं सदी के आखिरी दशक आवत-आवत ददरी के मेला बलिया में एगो दुर्घटना घट गइल. भइल ई कि कातिक के प्रमुख नहान आ बकरीद एके दिन पड़ गइल. नतीजा ई भइल कि हिन्दू-मुसलमान दूनो का हामाहूमी में मेला क्षेत्र में भयंकर दंगा फइल गइल. केतने आदमी जान से हाथ धो बइठल. दंगा शान्त करे के पश्चिमोत्तर प्रान्त के पुलिस के हरेक कोशिश नाकाम हो गइल. अन्त में बलिया के कलेक्टर जी॰ सी॰ कैम्पवेल का संस्तुति पर गोरी फउज के एगो टुकड़ी बोलावल गइल, जेकरा कोसिस से दंगा शान्त भइल.\nदंगा त शान्त हो गइल लेकिन दंगा का भयंकरता के असर कई बरिस तक रहल. पहिले मेला में बंगाल से लेके पंजाब-राजस्थन तक अउर दूर\nविदेश तिब्बत-चीन तक से दोकानि आवत रहली स ओहिजा अब पूरा मेला क्षेत्र बीरान नजर आवत रहे. पशु-मेला का रुप में मशहूर बलिया के ददरी मेला में, अब बिकाये खातिर जानवर नाँव मात्र के आवत रहलन स. जानवर का अलावे खाये-पीये, पहिरे-ओढे़, बइठे-उठे क फर्नीचर, सजावट के सामान कुल्हिये में कमी आइल रहे.\nमेला का उखड़ गइला के सबसे बुरा असर डुमरांव रियासत पर पड़ल. जब मेला धमस के लागत रहे त चार हजार रुपया (विक्टोरिया वाला) रोज के तहसील रहे. कारन ई रहे कि बलिया के ददरी मेला जवना जमीन पर लागे ऊ जमीन डुमरांव महाराज के रहे. एह मेला से डुमरांव महाराज के अच्छा-खासा आमदनी होत रहे लेकिन दंगा का बाद ई आमदनी खतम हो गइल. डुमराँव के तत्कालीन राजा राधा प्रसाद सिंह आ दीवान राय जयप्रकाश लाल राजस्व का नोकसान से काफी चिन्तित रहे लोग. अन्त में काफी सोच-विचार का बाद राय जयप्रकाश लाल दीवान बहादुर का अध्यक्षता में एगो कमेटी बनल जवन मेला के फेर से जमावे खातिर कई गो कदम उठवलस. ओह में कुछ कदम ई रहल –\nसबसे पहिले हिन्दी-अँगरेजी का अखबारन में डुमराँव रियासत का ओर से ई विज्ञापन छपावल गइल आ पम्फलेट छपा के चारों ओर चपकावल गइल कि सन् 1893 के ददरी मेला बड़ा धूमधम से लागी आ एकरा हिफाजत खातिर रियासत का ओर से भरपूर कर्मचारी आ सिपाही तैनात कइल जा रहल बा.\nरियासत का ओर से देश के बड़े-बड़े राजा-महाराजा, विद्वान आ कलाकारन के मेला क्षेत्र में बोलावल गइल आ उहन लोग का विचार के सुना के आम जनता का मन से दंगा का कारन आइल भय के दूर कइल गइल.\nक्षेत्र का तमाम प्रतिष्ठित पंडित, पीर, घाटिया साधू-फकीर के यथयोग पूजा दिहल गइल आ इहन लोग का जयजयकार से मेला क्षेत्र गुंजायमान भइल. पंडितन में पं॰ शिवनारायण शास्त्री, ब्रह्मानन्द सरस्वती, रामदेनी पंडित, पंडा समाज में रामबरन मिश्र, रघुनाथ मिश्र, रघुनन्दन चौबे, शिवदेनी चौबे आ घाटिया व्राह्मण में काशी पांडे, मदन पांडे प्रमुख रहलन लोग. साधू-महात्मा में पौहारी बाबा का अलावे भृगुजी का पिछवाड़े आ उत्तर ओर रहे वाला 20 गो साधू आ मोती जी का मठिया के 90 गो साधू लोग के पूजा दिहल गइल.\nमेला में सद्भव कायम करे खातिर हिन्दू-मुसलमान के एगो संयुक्त सद्भावना कमेटी बनावल गइल, जवना क भाषण मेला क्षेत्र में भइल आ\nभाषण का बाद ”इवनिंग पार्टी“ दिहल गइल. एह कमेटी में हिन्दू प्रतिनिधि का रूप में मुंशी कुलवन्त प्रसाद, बाबू सहदेव नारायण सिंह, बाबू बैजनाथ सिंह वकील, बाबू गंगाराय (सोनबरसा), मुंशी देवी प्रसाद, बाबू सुदामालाल, पांडे रामसरन लाल, मुंशी गोकुल प्रसाद वकील, आ मुसलमान प्रतिनिधि का रूप में शेख अब्दुल अहद फरस्तार, मौलवी मुहम्मद शरीक (गाजीपुर), मौलवी अब्दुल समद, वकील गाजीपुर, शेख अब्दुल कादिर (एडिटर तोफे कादरी) काजी अब्दुल अजीज, तुफैल अहमद खाँ, शेख बिलायत हुसैन (चुरकन्द), शेख अब्दुल सत्तार, शेख मुजफ्फर हुसैन, शेख लियाकत हुसैन, शेख मुहम्मद इश्क, शेख खैरात हुसैन के नाँव प्रमुख रहे.\nएह तमाम कोशिश के ई नतीजा रहे कि सन् 1893 में मेला धमस के लागल. मेला में पहिले नियर हर तरह के दोकान अइली स, जवना में पर्याप्त मात्रा में मवेशी, मवेशी के चारा के दोकानि मेलनहरिन के खाये पीये के दोकानि, पर्चून, बजाजा, दर्जी, कम्बल, रूई, गहना, पुस्तक, दवा, संदूक-बक्सा. कहे के मतलब आवश्यकता क हरेक चीज के दोकानि मेला में आइल. एह मेला में आइल हरेक चीज के गिनावल त सम्भव नइखे लेकिन कुछ चीजन के उल्लेख जरूरी बा जवन अब विलुप्त होखे का कगार पर बा. अइसन सामान में घोड़ा के रंग से पहचान एह तरह रहे – नोकरा, खिंग, सूर्खा, सब्जा, चीनिया, चाल, समन्द मिर्गा, कुल्ला मुश्की, कुमैद, सुरंग, संजाफ, गर्रा, फुलवारी, सन्दली, मक्मी, लाखैरी, अबलख, पंचकल्याण, चंबा बोज, बौरदार, खैराचौधर, श्यामकर्ण, गुर्ग बिगम्बरी, अष्टमंगल, महताबी, अगरई, सोनवारी, मुर्गा, टोपरा हरौजी, अर्कोक, पतंग, टंपाक, फाकताई, अर्जन, बाजक मूहा, पर्मल, सीतक, बादामी, अगरंग, जर्दा, बिलौरी खतंग, नीला, मणिजोति, कच्छी (कैप वैलर) आदि. एह घोड़न के आवक स्थान पंजाब (जंगल दहिना जंगल बायाँ) सतलज, काठियावाड़, रंगपुर, भूटान, बुटवल, नेपाल, चैनघाट, टीरी, जौनपुर, काबुल, कन्धार, भेवड़ा, ईरान अरब, दकन रहे जहाँ से पर्याप्त मात्रा में घोड़ा मेला में आइल करँ सन.\nअब ट्रैक्टर का जमाना में बैलो क प्रजाति नष्ट हो रहल बाड़ी स. बलिया का ददरी मेला में बैल सरजूपार, बछवल, गुजरात, काठियाबाड़, नेपाल, ईजानगर, नागौर वगैरह से आवत रहलन स जवन गुण आ रंग का अनुसार धावर, सोकन, कसौटी, पीअर, महौर, गोल, बैरिया, करिया, हांसार, चावर, कावर, टीकर, धूमर, मैन, सरगपताली घोंच, भुंड, चातर, खैंक, ओछीकानी तौल, खाभर नाँव के होत रहलन स.\nओह जमाना में अदिमी के पहचान ओकरा पगड़ी से होत रहे. बंगाली, ईरानी, तुर्की, पंजाबी, मेहराबदार, डेढ़नोखा, काशीवाल, राजशही, बबुआनी, लट्टदार महाजनी, कैथऊ, पंडितऊ, दक्षिणी, जैपुरी, ग्वालियरी वगैरह पगड़ी के किसिम रहे जवन मेला में बिकात रहे. सर्राफा का दोकन पर गहनो नाना प्रकार के मिलत रहे जवना के लमहर लिस्ट बा. अइसहीं दर्जनों प्रकार आ बीसन जगह से आइल वेश्या आ भाँड़ों लोग रहल जवन मेला के शोभ बढ़ावत रहे.\nबड़ा कोशिश का बाद सन् 1893 में मेला त बड़ा जोरदार लागल लेकिन ऊपर वाला का ई मंजूर ना रहल. मेला में अचानक बहुत तेजी से हैजा फइल गइल जवना से देखते देखत भीड़ छँटे लागलि.\n(रामलखन के लिखल पुस्तक ‘ददरी मेला’ 1893 का आधर पर जवन 1894 में बिहार बन्धु प्रेस, बाँकीपुर से छपल रहे.)


1st phase of Panchayat elections tomorrow – टटका खबर\n1st phase of Panchayat elections tomorrow\n1st phase polling for U.P.Panchayat elections will be held tomorrow and all arrangements have been made for peacefull and impartial elections. Polling parties have started moving for their booth. Vehicular movement will be suspended from today afternoon in the areas going for polls tomorrow.\nयूपी के पंचायत चुनाव के पहिला चरण में काल्हु मतदान करावल जाई. प्रशासन हर जगहा शान्तिपूर्ण आ निष्पक्ष चुनाव करावे का तइयारी में लागल बा. कहल गइल बा कि गड़बड़ी फइलावे वालन के देखते गोली मार दिहल जाई. मतदान करावे वालन के दल आजु से अपना अपना निर्धारित जगहा जाये के शुरु कर दिहले बाड़े.\nचुनाव लड़े वालन खातिर आजु के रात कतल के रात जइसन होखी. नवरात का चलते मुर्गा मीट के भोज से बाचल बा लोग बाकिर शराब के बोतल आ पाउच बटाये के काम चुपा चोरी लागल बा. कुछ लोग रुपयो पइसा बाँटे में लागल बा. प्रशासन हर तरह के नाजायज गतिविधि पर नजर राखे के दावा त करत बिया बाकिर जहाँ इनारे में भाँग घोरा गइल होखी ओहिजा के होशोहवास में रह सकेला. लोकतंत्र के एह बुनियादी चुनाव में सगरी बुराई भर गइल बा आ जीती उहे जे धन बल में मजगर पड़ी.\nSon follows the ways of his parent


कई दिन के माथा पच्ची का बाद वाराणसी से अजय राय के टिकट दिहलसि कांग्रेस – टटका खबर\nउत्तर प्रदेश चुनाव देश-दुनिया राजनीति\nकई दिन के माथा पच्ची का बाद वाराणसी से अजय राय के टिकट दिहलसि कांग्रेस\nApr 8, 2014 अजय राय, नरेन्द्र मोदी, वाराणसी\nबहुत दिन बाद बजलऽ हो शंख बाकि बाबाजी के पदा के वाला स्टाइल में कांग्रेस आखिरकार अपना विधायक अजय राय के वाराणसी सीट से नरेन्द्र मोदीका खिलाफ टिकट दे दिहलसि.\nएकरा बाद मुख्तार अंसारी के पार्टी के कहना बा कि कांग्रेस मोदी से मिल के उनका के वाकओवर दे दिहलसि. मुख्तार अंसारी चाहत रहले कि पिछला बेर बहुते कम वोट से हारल रहलन से उनका आशा रहुवे कि कांग्रेस अबकी उनका के समर्थन दे दी आ तब मोदी के हरावल आसान हो गइल रहीत.\nपहिले भाजपाई रह चुकल अजय राय साल 2009 में समाजवादी पार्टी के टिकट पर चुनाव लड़ल रहले आ तिसरका जगहा प आइल रहलन. जाति से भूमिहार अजय राय के टिकट देके कांग्रेस वाराणसी में जाति के गणित सही करे के कोशिश कइले बिया.\nअब वाराणसी सीट प समाजवादी पार्टी, बहुजन समाज पार्टी, आम आदमी पार्टी के उम्मीदवार वैश्य बाड़ें आ कांग्रेस के लागत बा कि ई लोग वैश्य समुदाय से आवे वाला नरेन्द्र मोदी के वोट बाँट लीहें आ कांग्रेस जीत जाई. जान जाईं कि साल 2009 के लोकसभा चुनाव में भाजपा के पुरनिया नेता मुरली मनोहर जोशी महज 17 हजार वोट से जीतल रहुवन.\nका होखी अगर रउरा लगे वोटर पहचानपत्र नईखे


‘रानी की हुकुमत’ के दुसरका दौर के शूटिंग नैनीताल में – Anjoria\nजुलाई 23, 2014 रानी के हुकुमत, रानी चटर्जी\n‘प्यार कौनो खेल नहीं’ के अपार सफलता का बाद निर्देशक राकेश कुमार के दुसरकी फिलिम ‘रानी की हुकुमत’ के शूटिंग के पहिलका दौर पिछला दिने उत्तर प्रदेश के कुशीनगर में पुरा हो गइल. अब दुसरका दौर के शूटिंग नैनीताल में करावल जाई.\nराकेश सिने मिडिया प्राईवेट लिमिटेड के बैनर तर एकर निर्माता हउवें राकेश कुमार सिंह, उदयभान सिंह आउमेश यादव.\n‘सजना मंगिया सजाई दऽ हमार’ दूसरको हफ्ता में सुपरहिटे चलत बिया


कांग्रेस के 84वां महाधिवेशन से – टटका खबर\nकांग्रेसे देश के आगे ले जा सकेले : राहुल\nकांग्रेस अध्यक्ष राहुल गांधी अपना संबोधन में भाजपा) का ओर इशारा करत कहलन कि उनुकर काम देश के लड़ावल, समाज के तूड़ल आ बांटल बा बाकिर कांग्रेस के काम देश के जोड़े के, सभके साथ ले के चले के बा. हाथ के निशान के ई ताकत कांग्रेस के हरेक कार्यकर्ता से मिलेला आ इहे ताकत देश के प्रगति का राह पर आगे बढ़ावेले.\nसत्ता के अहंकार में बिया मोदी सरकार, ना नवी कांग्रेस : सोनिया\nनयी दिल्ली 17 मार्च (वार्ता) कांग्रेस के 84वां महाधिवेशन के संबोधित करत कांग्रेस के अध्यक्ष रहल सोनिया गाँधी आरोप लगवली कि मोदी सरकार ‘सत्ता के मद’ में देश के सबले पुरान गोल के तबाह करे के भरसक कोशिश करत बिया, बाकिर कांग्रेस ओकरा तानाशाही तौर-तरीका का सोझआ कबो ना नवी.\nसोनिया गाँधी कहली कि – अहंकारी आ सत्ता में मदमस्त सरकार कांग्रेस के तबाह करे में कवनो कसर बाकी नइखे रखले. साम, दाम, दंड, भेद सगरी तरीका लगा के ई काम करे में लागल बिया मोदी सरकार. ई सरकार तानाशाही तौर-तरीकन से विपक्ष का खिलाफ फर्जी मुकदमा चलावत बिया आ मीडिया के दबावे में लागल बिया, कांग्रेस एह सब के भरपूर विरोध करत बिया.\nएके साथे चुनाव करावल अव्यवहारिक, चुनाव बैलेट से होखे : कांग्रेस\nलोकसभा आ सगरी विधानसभन के चुनाव एके साथ करावे के मोदी सरकार के सुझाव के आजु सिरा से खारिज क दिहलसि कांग्रेस आ कहलसि कि चुनाव इलेक्ट्रानिक मतदान मशीन का बदले बैलेट से करावल जाव.


पत से पतुरिया के चरचा (बतकुच्चन १५०) – Anjoria\nपत से पतुरिया के चरचा (बतकुच्चन १५०)\nMarch 12, 2014 Editor भाषा 0\nबसंत ऋतु से पहिले पतझर आवेला. पुरान पतई झर जाली सँ आ नया नया पतई निकले लागेला त कहल जाला कि बसंत आ गइल. बाकिर आजु ऋतु का बारे में ना बतिया के हमरा पत से पतुरिया के चरचा ले अपना के बन्हले राखे के बा. काहे कि पिछला दू बेर से पत से पतुरिया के चरचा छूट जात रहल ह.\nआजु जब पत से पतुरिया के चरचा उठावे के सोचनी त पतझर दिमाग में आ गइल आ संगही धेयान में आइल कि पत से पतझर के कतना बढ़िया संबंध ह. पत झर जाव त नीमन नीमन फेंड़ पौधा ठूँठ हो जाले. वइसे त पत के माने होला मान प्रतिष्ठा इज्जति आ सोंची त पेड़ पौधा खातिर पतई ओकर पत जइसन होखेला. पतई झर जाव त पेड़ नंगा हो जाई आ आदमिओ के इहे हाल होला. एहीसे बनल बा पत उतारल, पत लीहल, पत राखल. औरत के पति एह पत से जुड़ल होले कि ना से त विद्वाने बता पइहें बाकिर बतकुच्चन खातिर ओकरो के पत से जोड़ल जा सकेला. जे औरत के पत राखे आ उतारे दुनू के हक राखेला उहे नू पति होखेला. अब अलग बाति कि आजु का जमाना में महिला सशक्तिकरण वाला लोग एह पर बवाल मचा सकेला. बाकिर ई ओह लोग के रोजी रोटी होला आ बहुते लोग एही काम के कमाई खाला. पता ना कतना लाख एनजीओ देश में बाड़े जे कवनो ना कवनो मुद्दा ले के जीयत बाड़े आ जीयत खात बाड़े. एह लोगन के मकसद कबो ओह मुद्दा के समाधान करे के ना होखे काहे कि जबले मुद्दा जीही तबले ओह लोग के रोजीरोजगारो जिंदा रही. पोलियो देश से खतम हो गइल त पता ना कतना लोग के रोजी रोटी खतम हो गइल. अब उ लोग कवनो दोसरा बेमारी का फेर में लागल होखीहें भा मनावत होखीहें कि कवनो ना कवनो जगहा एकाध गो केस फेरू भेंटा जाव आ पाँच सात साल फेरू कमाए खाए के जोगाड़ बन जाव.\nमामिला फेरु पत से बहके लागल बा एहसे बात के रुख मोड़ के लवटल जाव पताका प. पताका प्रतीक से बनल कि पत से एहु बात प विद्वाने चरचा कर पइहें. बाकिर हम त कहब कि पत देखावत, फहरावत कपड़ा के पताका कहल जाला. एह पताका का फेर में राजनेतो लागल रहेलें कि उनुकरे पताका फहरो आ दोसरा के पताका के पतन हो जाव. पतन माने पत+न. पत गिरल त पतन हो गइल. वइसे गिरला के पतन थोड़ही कहल जाला ओकरा ला त गिरल ढिमलाइल ढहल जइसन शब्दन के इस्तेमाल होला. बात के ढेर लमारे चलीं त पतरो के पत से जोड़ दीं बाकिर तब लोग हमरे पतरा बाचे लागी. पतरा पन्नो के कहल जाला बाकिर खास क के ओह पन्ना के जवना प ग्रह नक्षत्रन के चाल चलन के पूरा जानकारी उतारल होले. आ चाले चलन से पत रहेला भा उतरेला. पतराइल माने दूबर भइल, पातर हो गइल, भा कम पड़ गइल. दाल पतराए त ओह में पानी डाल के अउरी पतरा दिहल जाला आ एह पतरइला से ओह पतरइला के समाधान हो जाला जवन कम होखला प कहाला.\nबाकिर अतना कुछ कहला का बादो हमरा बुझात नइखे कि पतुरिया के पत से कइसे जोड़ीं. पतुरिया वेश्या के कहल जाला खास क के ओह वेश्या के जे नाचे गावे का साथे आपन धंधा चलावेले. अब पुतली से पतुरिया बनल कि पतुरिया से पुतली बाकिर हम त इहे कहब कि जब औरत आपन पत तूड़ देव त पुतुरिया हो जाले आ मरद आपन पत तूड़े त पतित.\nगांवो में फइलल किरकिटिया बेमारी\nनियर आ नियरा के चरचा (बतकुच्चन १५१)


बिजली दर – टटका खबर\nयूपी में लागू हो गइल बिजली के बढ़ल दर\nआजु से यूपी में बिजली के दाम बढ़ा दिहल गइल बा. बिजली खातिर बनल नयका प्रावधान का चलते राज्यसरकार मजबूरी में ई फैसला लिहले बिया. शहरी इलाका में दाम छब्बीद फीसदी ले त गँवई इलाकन में दस फीसदी ले बढ़ावल गइल बा. राज्य में हर राजनीतिक गोल सरकार के एह फैसला के विरोध कइलसि बाकिर


फर्श से अर्श पर पहुंचले भोजवुड के नयका एंग्री यंगमैन राजेश राज – Anjoria\nसिनेमा भोजपुरी में फिलिम “लहू के दो रंग” के कामयाबी पूरा सुर्ख़ी में बा, हालांकि एह फिलिम के मुख्य जोड़ी खेसारीलाल यादव आ अंजना सिंह के बा बाकिर जेकर सबले बेसी चरचा होखत बा ऊ हउवन अभिनेता राजेश राज. अपना पहिलके फिलिम में राजेश राज जवन धमाकेदार परफोर्मेंस दिहले तवन सभकर दिल जीत लिहले बा. मजबूत कद-काठी आ कसरती बदन वाला राजेश राज जब परदा पर विलेन के धोवत नजर आवत बाड़े त ऊ कतहीं से झूठ नइखन लागत. छत्तीसगढ़ के एह छहफुटिया छोकरा के फर्श से अर्श ले चहुँपे के कहानीओ कवनो कम फिलिमी नइखे.\nइलाहाबाद से ताल्लुक राखे वाला राजेश राज एक समय छत्तीसगढ़ के गलियन में तरकारी बेचत रहले. बाकि ख्वाहिश में दम होखे त ओकरा हकीकत बनत देर ना लागे. से रुपहले परदा पर लउके के तेज लालासा, मेहनत आ किस्मत के संजोग से राजेश राज के सपना साकार हो गइल. “लहू के दो रंग” से मिलल कामयाबी क बाद अब राजेश राज अपना ख्वाहिशन के अउर परवान चढ़ा सकेले. एह फिलिम में राजेश के एक्शन सीन्स एतना दमदार आ विश्वसनीय लागत बा कि उनुका के अबहिए से भोजपुरी के नयका एंग्रीयंग मैन कहल जाए लागल बा.\nअभिनेता राजेश राज के मानना ह कि एक्टिंग सीखे सिखावे के बात ना ह. ई त एगो पैदाइशी कला ह जवन समय आ परिवेश का हिसाब से आगे बढेले. बकौल राजेश राज ऊ अपना किरदार के निभावस ना जिएले आ एही चलते उनुकर अभिनय लाउड ना लागे.\nरिंकू घोष खोजऽतारी ‘मेरी सिस्टर का दुल्हा’


बिहार के लोग केहु पर बोझ नइखे : नीतीश – Anjoria\nबिहार के लोग केहु पर बोझ नइखे : नीतीश\nमुंबई में हालही मनावल गइल बिहार दिवस समारोह में शामिल होखे आइल बिहार के मुख्यमंत्री नीतीश कुमार मराठी बोल के सभका के चउँका दिहलन आ एहसे राज ठाकरे क बोलती बंद हो गइल. राज ठाकरे जइसन नेता लोग के हमेशा शिकायत रहल बा कि बिहारी लोग महाराष्ट्र के संस्कृति आ भाषा के सम्मान ना देव. त अपना भाषण में मराठी बोल के नीतीश कुमार एह आरोप के धज्जी उड़ा दिहलन.\nअपना भाषण में नीतीश कुमार साफ कहलन कि बिहारी केहू पर बोझ ना रहसु. जहवे जालन तहँवे अपना मेहनत लगन आ प्रतिभा के लोहा मनवा लेलन. नीतीश कुमार बिहारी भाईयन से कहलन कि मराठियन से मिलजुल के रहें आ ओह लोग से दोस्ताना संबंध राखे लोग. शिवसेना उद्धव ठाकरे के सुझाव पर नीतीश कहलन कि महाराष्ट्र के लोग शौक से बिहार आके महाराष्ट्र दिवस मनावें.\nबिहार दिवस समारोह के शुरूआत मराठी गाना से भइल आ एह कार्यक्रम में लोग मशहूर सिने स्टार आ भोजपुरी गायक मनोज तिवारी के गीतन के रसधारा गोता लगावल.\nबेहतरीन फिल्म होखी ‘सौंगंध गंगा मईया के’ – दिलीप जायसवाल


टटका खबर. अतवार, जेठ अन्हरिया चउथ, 2078 विक्रमी – टटका खबर\nगैर ईसाई डॉक्टरन आ मेडिकल के पढ़ाई करे वाला विद्यार्थियन के धर्मान्तरण के योजना बनावे का आरोप में इण्डियन मेडिकल एसोसिएशन के अध्यक्ष डॉ जयलाल का खिलाफ दिल्ली में मुकदमा दर्ज करावे के खबर बा. सोशल मीडिया पर एह तरह के खबर छवले बा कि अपना हिन्दू विरोधी मानसिकता का चलते डॉ जयलाल के अध्यक्षता में चलत इण्डियन मेडिकल एसोसिएशन सबले पुरान चिकित्सा पद्धति आयुर्वेद का खिलाफ जंग छेड़ दिहले बावे. आईएमए के कोशिश बा कि कवनो तरह से आयुर्वेद के रोक दीहल जाव जेहसे ईसाई चिकित्सा पद्धति से ईलाज करे वाला डॉक्टरन के लूठ जारी रह सको. जयलाल के कहना बा कि मोदी सरकार एने कई बरीस से आयुर्वेद के बढ़ावा देबे में लागल बिया काहे कि आयुर्वेद हिन्दू पद्धति हवे. कोरोना महामारी का दौरान आयुर्वेदिक उपाय अपनवले लोग का चलते डॉक्टरन, कार्पोरेट अस्पतालन आ फार्मा कम्पनियन के बेलाग कमाई में आयुर्वेद बड़हन बाधा का रुप में सामने आइल बा.\nकोरोना का चलते अपना माता-पिता-अभिभावक के गँवा चुकल बचवन के मदद करे खातिर प्रधानमंत्री नरेंद्र मोदी एगो बड़हन काम कइले बाड़न. अब पीएम केयर फंड से अइसन बचवन के शिक्षा आ स्वास्थ्य बीमा के खर्च दीहल जाई. 18 बरीस के उमिर होखला का बाद एह बचवन के मासिक भत्ता आ 23 बरीस के हो गइला पर 10 लाख रुपिया के अनुदान मिल जाई. एह बचवन के शिक्षा ऋण दिआवे के व्यवस्था कइल जाई जवना के ब्याज भुगतान पीएम केयर फंड करी. आयुष्मान भारत योजना में एह बचवन के 18 बरीस के उमिर होखे ले5लाख रुपिया तक के सालाना इलाज सुविधा दीहल जाई. प्रधानमंत्री के कहनाम बा कि बचवा बचिया हमनी के भावी होखेलें आ अपना भावी के सुरक्षित कइल हमनी के कर्तव्य हवे. एह बचवन के केंद्र सरकार के अधीन चले वाला कवनो ना कवनो आवासीय विद्यालय में प्रवेश दिआवल जाई. अगर दादा-दादी भा परिवार के देखरेख में राखल जाए के होखी त निजी स्कूल में प्रवेश दिआ के ओकर फीस, किताब कापी के खर्च वगैरह के भुगतान शिक्षा के अधिकार का नियमन से कइल जाई.\nकोरोना महामारी के देखत उत्तर प्रदेश सरकार काल्हु एलान कर दिहलसि कि राज्य बोर्ड अब मैट्रिक परीक्षा ना करा के एह साल सगरी विद्यार्थियन के अगिला कक्षा में भेज दीहल जाई. सरकार के एह फैसला से एह साल परीक्षा देबे ला पंजीकृत हो चुकल 29 लाख 94 हजार 312 विद्यार्थियन के राहत मिल जाई.\nकेन्द्र सरकार अफगानिस्तान, बंगलादेश, अउर पाकिस्तान से जान बचावत भाग के भारत आइल ओह देशन के अल्पसंख्यक हिंदू, सिख, बौद्ध, जैन, पारसी, ईसाई लोगन के भारतीय नागरिकता देबे खातिर ओह लोग से आवेदन माँगल गइल बा.\nकौशांबी के शीतला धाम कड़ा इलाका में कुछ अनेरिया एगो आदमी के जान ले लिहलें जे अपना साली साथे छेड़खानी रोके के कोशिश करत रहुवे. काल्हु शनीचर का दिने पुलिस दू गो अनेरियन के गिरफ्तार कर लिहलसि. कमालपुर गांव के एगो आदमी अपना चचेरा साला का शादी में लेहदरी गांव आइल बारात में आइल रहुवे. बारात में दुलहा के बहिनो आइल रहुवे आ कुछ अनेरिया ओकरा से छेड़खानी करत रहलें जवना के ऊ विरोध कइलसि त ओकरा के पीट के मुआ दिहले सँ अनेरिया.\nऔरैया के अछल्दा इलाका में बिभूना रोड पर एगो बाइक बिछला के गिर गइल आ ओहमें अझुराइल एगो नवही पर पीछे से आवत कार चढ़ गइल. हालांकि कार चालक के हादसा बचावे का कोशिश में कारो सड़क किनारे गड़हा में जा गिरल.\nजौनपुर के बदलापुर कोतवाली इलाका के पुरामुकुंद गांव के दवा दुकानदार के गाँव का नियरा गोली मार दिहले सँ बाइक सवार कुछ बदमाश आ भाग गइले सँ. दुकानदार के मौत अस्पताल चहुँपावे से पहिलहीं हो गइल.\nसारण जिला के बनियापुर इलाका में शनीचर का दिने एगो हादसा में बनियापुर प्रखंड कार्यालय का लगे सहाजितपुर इलाका के हाफिजपुर गांव के एगो नवही पर सूखल गाछ अचके में गिर पड़ल. घवाहिल नवही के बाद में मौत हो गइल.\nबलिया जिला के रसड़ा इलाका के पचहुँआ गाँव में बरखा का दौरान अपना घर के चौखट पर बइठल एगो नवही पर ठनका गिर गइल. एह आसमानी बिजली का आग से झँउसला से ओकर मौत हो गइल.\nजौनपुर मेडिकल कॉलेज में 8 अगस्त से पढाई के काम शुरू हो जाई. ई जानकारी देत जिलाधिकारी मनीष कुमार वर्मा बतवलें कि एह शिक्षा सत्र में एक सौ विद्यार्थियन के दाखिला होखी आ9अगस्त से पढ़ाई शुरू हो जाई. ओकरा पहिलहीं हॉस्टल, क्लास रुम, ओपीडी बनावे वगैरह काम पूरा करा लीहल जाई.\nमिर्जापुर के हलिया इलाका के नौगवां गांव में एगो बेटा अपना बाप के टांगी से काट के जान ले लिहलसि. ओकर बाप दू गो शादी कइले रहलें आ ई पहिलका मेहरारु के बेटा रहुवे. दुसरका शादी का बाद ऊ पहिलका मेहरारु आ ओकरा बचवन के निकाल दिहले रहल. अब जमीन बेच दिहला से नाराज बेटा ओकर जान ले लिहलसि.\nबलिया के रसड़ा कोतवाली इलाका में शनीचर सबेरे टहले निकलल अहिरपुरा गांव के एगो औरत के सकलही पुलिया का नियरा कवनो वाहन धक्का मारत भाग गइल. एह हादसा में ओह औरत के मौत हो गइल.\nजौनपुर के बक्शा इलाका के लखनीपुर गांव का लगे सड़क के डिवाइडर पर बइठल एगो नवही एगो टवेरा वाहन का चपेटा में पड़ गइल आ ओकर मौत हो गइल. एगो दोसर हादसा में शिवगुलामगंज रेलवे क्रासिंग का नियरा शुक के अधरतिया का बाद ट्रेन से कटा के चकपटैला गांव के एगो आदमी के मौत हो गइल.\nसारण जिला के दरियापुर इलाका के मटिहान गाँव के एगो सात बरीस के लइका के मौत खेत में गिरल बिजली के तार से लागल करंट से हो गइल.\nकोरोना महामारी का चलते अपना कमाई के मौका पर आफत आइल देखत बीसीसीआई अब तय कइले बा कि आईपीएल 2021 सीजन के बाकी बाचल 31 गो मैच सितंबर-अक्टूबर में संयुक्त अरब अमीरात में करावल जाई. बोर्ड अगिला बीसबीसा विश्वकप आयोजन करे के समय में बदलाव करे के माँग अंतर्राष्ट्रीय क्रिकेट परिषद से कइले बा. अबहीं एह विश्वकप के आयोजन अक्टूबर नवंबर में भारत में होखे के योजना बा.\nTags: आईएमए, आयुर्वेद, इण्डियन मेडिकल एसोसिएशन, ईसाई चिकित्सा पद्धति, उत्तर प्रदेश, औरैया, कोरोना, कौशांबी, क्रिकेट, जौनपुर, जौनपुर मेडिकल कॉलेज, पीएम केयर फंड, बलिया, बीसबीसा विश्वकप, भारतीय नागरिकता, मिर्जापुर, मैट्रिक परीक्षा, सारण\n«« टटका खबर, शनीचर, जेठ अन्हरिया तृतिया, 2079 विक्रमी\nटटका खबर, सोमार, जेठ अन्हरिया पंचमी, 2078 विक्रमी »»


तिरुपति बालाजी मोशन पिक्चर बड़हन पैमाना प फिलिम बनावे उतरल – Anjoria\nतिरुपति बालाजी मोशन पिक्चर बड़हन पैमाना प फिलिम बनावे उतरल\nMarch 18, 2014 Editor फिल्म, मनोरंजन 0\nभोजपुरी फ़िलिम अबहीं ले बड़हन पैमाना प नइखे बनल बाकि अब ”तिरुपति बालाजी मोशन पिक्चर” हिंदी फिलिमन जइसन बड़ पैमाना आ बड़ बजट के फिलिम बनावे जात बिया. कंपनी के फिलिम ‘बाजीगर’ में सुपरस्टार रवि किशन आ खेसारी लाल यादव शामिल बाड़े.\nएह ‘बाजीगर’ फिलिम के निर्मात हउवें पेशा से बिल्डर रहल महेंद्र पवन सिंह जे भोजपुरी सिनेमा के स्तर उठा के हिंदी फिलिम के स्तर ले चहुँपावल चाहत बाड़ें. महेंद्र पवन सिंह अब भोजपुरी संस्कृति आ अपना भोजपुरी भाईयन ला आदर्श बनल चाहत बाड़ें.\n‘बाजीगर’ के निर्देशक ‘बेताब’, ‘जीरो माइल’, अउर ‘हीरो हीरालाल’ जइसन अनेके सुपरहिट फिलिमन के निर्देशन क चुकल सनोज मिश्रा हउवें जिनकर कहना बा कि उ हमेशा दर्शकन के पसंद धेयान में राखत फिलिम बनावेलें.\nएह बीच तिरुपति बालाजी मोशन पिक्चर प्रा.लि. २१ से २५ मार्च ले मारीशस में मराठी फिलिमन के फेस्टिवल आयोजित करीहें. कंपनी के इरादा टीवी सिरियलो बनावे के बा.\n‘बाजीगर’ के सहनिर्माता शाहनवाज खान, प्रवर सेन, आ येसामबरे अमूल साखकर, कहानी लेखक मनोज कुशवाहा, गीतकार आज़ाद सिंह, संगीतकार अविनाश, कोरिओग्राफर कानु मुख़र्जी, कैमरामेन नीटू इक़बाल सिंह, एक्शन डायरेक्टर हीरा यादव, आ कार्यकारी निर्माता जीतू सिंह हउवें.\nबाजीगर के कलाकारन में रवि किशन, खेसारी लाल यादव, शुभी शर्मा, अनूप अरोरा, संजू सोलंकी, अभय राय, सीमा सिंह, राजू रसिया वगैरह हउवें. एकर शूटिंग जल्दिए गुजरात में शुरू होखी.\nतिरुपति बालाजी मोशन पिक्चर\nराकेश आ कलुआ भइले मोनालिसा के दिवाना


विनेश आ सुमित जीतली स्वर्ण, साक्षी के मिलल कांस्य – टटका खबर\nगोल्ड कोस्ट, 14 अप्रैल (वार्ता). भारत के विनेश फोगाट (50 किग्रा) आ सुमित (125 किग्रा) आजु गज़ब के प्रदर्शन करत 21वां राष्ट्रमंडल खेलन के दसवां दिने शनिचर के स्वर्ण पदक जीत लिहलें जबकि ओलंपिक कांस्य पदक विजेता साक्षी मलिक (62 किग्रा) आ सोमवीर (86) के कांस्य पदक से संतोष करे के पड़ल.\nविनेश आ सुमित के स्वर्ण पदकन से गोल्ड कोस्ट में भारत के कुश्ती के स्वर्ण पदकन के गिनिती पांच हो गइल बा. पिछलके बेरा ग्लास्गो राष्ट्रमंडल खेलन के कुश्ती में भारत के पांचे स्वर्ण पदक मिलल रहुवे.\nभारत आबकी का कुश्ती में आपन अभियान पांच गो स्वर्ण, तीन गो रजत आ चार गो कांस्य समेत कुल मिला के 12 पदक जीत के खतम कइलसि. सोमवीर एह खेल में भारत के कुश्ती के आखिरी पदक दिअवलन.\nराष्ट्रमंडल कुश्ती के तिसरका आ आखिरी दिने सुमित भारत के पहिला स्वर्ण दिअवले. महाबली सतपाल के शिष्य आ भारत केसरी सुमित के वर्ग में छह से कम पहलवान होखला का चलते एकरा के नार्डिक सिस्टम से खेलल गइल जवना में हर पहलवान सगरी पहलवानन से मुकाबला करेला आ जीत के हिसाब से क्लासिफिकेशन अंक मिलेला. सुमित अपना पहिला मैच में कैमरून के क्लॉड एमबियांगा के हरवलें. एह मैच में विपक्षी पहलवान के चोटिल होखला का चलते आसान जीत आ पांच गो अंक मिल गइल. दुसरका मैच में कनाडा के कोरी जार्विस के 6-4 से हराके सुमित तीन गो अंक हासिल कइलें.\nTags: 21वां राष्ट्रमंडल खेल, कुश्ती, विनेश फोगाट


कांग्रेस 2019 में फेरु सत्ता में वापस आई – कहली सोनिया गांधी – टटका खबर\nमुंबई 09 मार्च(वार्ता). कांग्रेस के अध्यक्षा रहल सोनिया गांधी आजु एगो टीवी कार्यक्रम में बोलत नरेन्द्र मोदी सरकार पर जमके हमला बोलली आ कहली कि “अच्छे दिन” के हालो “इंडिया शाइनिंग” जइसन होखे वाला बा आ 2019 में ऊ वापसी करीहें.\nविपक्षी गोल के एकजुट करे का कोशिश में लागल कांग्रेस नेता सोनिया गाँधी कहली कि मोदी सरकार के चार बरीस के काम कइला के लमहर चाकर बखान कइल जा रहल बा. सोनिया गाँधी सवाल कइली कि का मोदी के सत्ता संम्हरला से पहिले भारत पूरा तरह से एगो ब्लैक होल रहुवे. का भारत विकास आ महानता ओरि एही चार बरीस में बढल बा. एह तरह के बाजि कइल का हमनी के बुद्धिमत्ता के अपमान ना ह ?\nसोनिया गाँधी कहली कि लोकतंत्र में बहस के खुला छूट होखे के चाहीं. आजुकाल्हु बहुते लोग बहुते पीछे छूटल जा रहल बा आ इतिहास के फेरु से लिखे के कोशिश कइल जा रहल बा. देश के मौजूदा राजनीति एगो अलगे दौर से गुजरला के बाति कहत कांग्रेस नेता कहली कि संविधान के सिद्धांतन पर चोट कइल जा रहल बा. सत्ता में बइठल लोगे भड़काऊ बयान दे रहल बा जेहसे अभिव्यक्ति के आजादी पर खतरा बढल जा रहल बा.\nTags: 2019, कांग्रेस, सोनिया गाँधी


बनारस उत्सव आजु से – टटका खबर\nबनारस उत्सव आजु से\nवाराणसी 23 अक्टूबर (वार्ता) वाराणसी मे साहित्य. संगीत आ कला ला समर्पित चार दिन के .बनारस उत्सव. बियफे के शुरू होखत बा. एह उत्सव के उद्घाटन लोकसभा अध्यक्ष मीरा कुमार करीहें. चार दिन के अलग अलग सत्र मे प्रख्यात गीतकार गुलजार, कवि केदार नाथ सिंह, फिल्मकार डा. चन्द्र प्रकाश द्विवेदी, कलाविद आ चित्रकार जतिन दास अउर वरिष्ठ पत्रकार एम.जे. अकबर शामिल होखीहें.\nआयोजन समिति के अध्यक्ष अशोक कपूर बतवले कि महोत्सव के मकसद शहर के अन्तर्राष्ट्रीय पहचान दिआवल बा. आयोजन में बनारसी हस्तशिल्प के पहचान गुलाबी मीनाकारी, बनारस घराना के संगीत परम्परा, अउर फोटोग्राफी पर खास चरचा कइल जाई.\nTags: बनारस उत्सव, वाराणसी़


Remembering mother is more important than mother In life read in Bhojpuri Bhojpuri Spl: जिनगी में माई से बढ़िके माई के इयाद, हर दुख-सुख में आवेला इयाद\nसंसार के हर संतान के आपन महतारी दुनिया के सभसे सुन्नर-सुभेख आउर महान नज़र आवेली. हमरो माई हमरा निगाह में ओइसने लागेली. बाकिर जब हम होश सम्हरलीं आ जेकरा के आपन 'माई' कहिके बोलावत रहलीं, ऊ हमार माई ना रहली. हालांकि ऊ ममता के मूरत रहली आ माइए लेखा हमरा पर सांच परेम आउर नेह-छोह लुटावत रहली.\nLast Updated: February 25, 2021, 2:38 PM IST\nदुनिया में अइसन का बा कि एक बेरि बिला भा हेरा गइला प ऊ फेरु हासिल ना हो सके. एकर बस एकही जवाब बा-माई. जइसे कवनो जीव खातिर राम से अधिका महातम राम के नांव के होला, ओइसहीं माई से बढ़िके माई के इयाद के महिमा बा.एगो कवि के कहनाम बा-\nके अपना बछरू के खातिर\nरहि-रहि मन परि जाले माई!\nहमरा-अस अभागा खातिर त माई के इयादिए में दुनिया-जहान के सरबस सुख बा. बाकिर गुर के सवाद-मिठास के बयान-बखान का कबो गूंग करि सकेला? ना नू !\nफेरु महतारी के नेह-छोह आउर ममता के भला सबद भा बानी में कइसे बान्हल जा सकेला! गोसाईं जी कहलहीं बानीं-\nप्रभु मूरत देखी तिन तैसी.\nभाई सुभाषचंद्र यादव जी के इहो बात सोरहो आना सांच बुझात बा-\nजग में माई अइसन केहू सहाई ना होई,\nकेहू कतनो दुलारी,बाकिर माई ना होई.\nतबे नू, भगवान भा कुदरत का बाद भगवान-कुदरत लेखा अगर केहू होला, त ऊ माइए नू होली!\nसंसार के हर संतान के आपन महतारी दुनिया के सभसे सुन्नर-सुभेख आउर महान नज़र आवेली. हमरो माई हमरा निगाह में ओइसने लागेली. बाकिर जब हम होश सम्हरलीं आ जेकरा के आपन 'माई' कहिके बोलावत रहलीं, ऊ हमार माई ना रहली. हालांकि ऊ ममता के मूरत रहली आ माइए लेखा हमरा पर सांच परेम आउर नेह-छोह लुटावत रहली. हमरा के पाले-पोसे आ हर किसिम के हुलास-उछाह, सुख-सुविधा देबे में उन्हुकर अगहर भूमिका रहल. ऊ हमार बड़की माई रहली आ उन्हुकर नांव रहे मुनीश्वरी देवी. उन्हुकर सासु आपन मए जर-जमीन हमरा बाबूजी का नांवें लिखि देले रहली, काहेंकि ऊ हमरा आजी (मइया) के सहोदर बहिन रहली.\nबड़की माई मोसमात रहली आ उन्हुकर आपन कवनो औलाद ना रहे. उन्हुकरा जिनिगी के बड़ा अकथ कहानी रहे. बहुत धूमधाम से बड़का बाबूजी का संगें उन्हुकर हाथ पीयर भइल रहे, बाकिर गवना का पहिलहीं ऊ एगो बेमारी के शिकार होके दम तूरि देले रहलन. बड़की माई पहिले हाली जब अंसवारी में बइठिके ससुरा अइली, त एगो बेवा का रूप में. खाली बियाह के रसम हो गइला के कारन ऊ आपन पहाड़ नियर जिनिगी बड़का बाबूजी के इयाद में गुजारि दिहली. ओह सरगबासी बड़भागी पति के इयाद में, जेकरा से ना कबो भेंट-मुलाकात भइल रहे आ ना कबो सुरतिए आंख-भर देखे के मोका मिलल रहे. उन्हुकर सउंसे जिनिगी बाटे जोहत गुजरि गइल रहे. उन्हुका जिनिगी के अनकहल दास्तान हमरा मरम के अइसन उदबेगले रहे कि हम एगो 'बाट जोहत' शीर्षक से कहानी लिखे खातिर अलचार हो गइल रहलीं\nताजिनिगी अपना आंतर के मए दु:ख-कलेश बिसरा के ऊ शिवाला में शिवजी के पूजा-पाठ में लवसान रहत रहली. हमरा में त उन्हुकर जान-परान बसत रहे आ माई जशोदा लेखा नेह-ममता लुटावत ऊ अपना जिनिगी के सरबस, हमरे के सउंपि देले रहली. उन्हुकर नेह-छोह का हम कबो भुला-बिसरा सकेलीं? कबो ना! बाकिर जइसहीं हम अपना गोड़ पर ठाढ़ होके 'माई ' खातिर किछु करे के काबिल भइलीं, ऊ हमरा माथ प हाथ धइले शिवजी के नांव जपत हरदम-हरदम खातिर आंखि मूंदि लिहली. उन्हुका जिनिगी में कबो किछु पावे के चाह ना रहल. हरदम दिल खोलिके नेह-छोह बांटल आ लुटावल उन्हुकर जिनिगी रहे. सांचो के मुनीश्वरी रहली ऊ.\nहमार माई, जे हमरा के अपना कोखी से जनमवले रहली, खाली नांवें के रागिनी ना रहली,बलुक सभ तरह से रागात्मकता से ओत-प्रोत रहली आ मए परिवार के सेवा-टहल उन्हुका जिनिगी के मकसद रहे. उन्हुका नइहर के पढ़ल-लिखल सम्भ्रांत समाज रहे, जवना में पांच बहिन, एक भाई के परिवार में सभ केहुए शिक्षित रहे. हमार मामा बरमेश्वर उपाध्याय ओह इलाका में अकेला बैरिया इंटरमीडिएट काॅलेज,बैरिया में अंगरेजी के जानल-मानल प्रवक्ता रहलन आ चांदपुर-चजपुरा के इलाका में उन्हुकर बौद्धिक लोगन में नीमन धाक रहे.\nबाकिर हमरा होश सम्हारे के पहिलहीं हमार माई एह निठुर दुनिया से नेह-नाता तूरिके कूच कऽ गइल रहली आ ओह घरी हमार उमिर महज दू बरिस के रहे. एह बीचे हमार बड़ भाई कांचे उमिर में सरगबासी हो चुकल रहले. बांचि गइल रहली हमार बड़ बहिन कृष्णा कुमारी. हमरा जनम के दू बरिस बाद एगो छोट मूवल बहिन के जनम देते खा, माई दुनिया छोड़ि देले रहली. सउंसे परिवार, टोला-परोस एह सदमा में डूबि गइल रहे.\nगाहे-बगाहे माई के गुन-गिहिथान के चरचा घर-परिवार आउर टोल-महल्ला में अक्सर होत रहत रहे. केहू उन्हुका मिलनसार सुभाव आ सेवा-टहल के गुन गावे, त केहू सामूहिकता में जीएवाला उन्हुकर हंसमुख शख्सियत आउर अगल-बगल के लरिका-लरिकिन के पढ़ावे-लिखावे के हुनर के बड़ाई करे. आजी (मइया) के आंखि का सोझा से त उन्हुकर सूरत बिसरते ना रहे. ऊ अकसरहां सुबुकत कहसु-' सासु का सोझा पतोहि दुनिया छोड़ि दिहली, एह से बढ़िके अनहोनी अउर का कहाई! देवी रहली ऊ, पुन्यात्मा रहली, एही से सरगे चलि गइली आ हम बुढ़ारियो में नरक भोगत बानीं. देहि-धाजा त उन्हुकर अइसन रहे कि निमना-निमना लोग के सुनरई के मात दे देसु. हंससु, त गाल में गड़हा परि जात रहे. सबसे सुन्नर रहे उन्हुका मन के सुनरई.\nदोसरा के दु:ख उन्हुका से इचिकियो बरदास ना होत रहे आ ऊ जीव-जान से सेवा करे लागत रहली. कसीदाकारी-पढ़ाई में ऊ माहिर रहली आ गीत-मांगर में उन्हुकर मन रमत रहे. ओइसन लोग का कबो मरि सकेला?' किसिम-किसिम के लोग, किसिम-किसिम के बतकही. बाबुओजी के जिनिगी में बुझिला माई अमिट छाप छोड़ले रहली. तबे नू, चढ़ते जवानी में विधुर भइला के बावजूद ऊ फेरु बियाह ना कइलन आ हीत-नात के बहुत दबाव के बादो हम दूनों भाई-बहिन खातिर मयभा महतारी ले आवे से साफे इनकार कऽ देले रहलन.\nमाई आ बड़की माई-दूनों हमरा खातिर माइए रहे लोग. दूनों एक से बढ़िके एक. पर दुखकातरता आ संवेदनशीलता साइत ओही लोग से हमरा विरासत में भेंटाइल रहे. आजुओ जब हम किसिम-किसिम के मुसीबत के सामना करेलीं आ जब कवनो सभ्य दईंतन के अनेति हमरा के ललकारेला, त एह भकसावन अन्हरिया में माई के इयाद के अंजोरिया हमरा में जीवटता आ आत्मबल भरत साफ-फरिछ राह देखावत रहेले. सचहूं, हमरा खातिर माई से बढ़िके बिया माई के इयाद. (लेखक भगवती प्रसाद द्विवेदी जी वरिष्ठ साहित्यकार हैं.)


विधानसभा चुनाव से पहिले मायावती शुक का दिने अपना चार गो अउरी मंत्रियन के बर्खास्त कर दिहली. अबही ले करीब डेढ़ दर्जन मंत्रियन के या त बरखास्त कर दिहल गइल बा भा ऊ लोग त्याग पत्र दे दिहले बा. आजु एगो अउरी मंत्री ददन मिश्रा इस्तीफा दे दिहलन. मुलायम के कहना बा कि जवन मंत्री कम हिस्सा देत बा ओकरा के हटावत बाड़ी मायावती.\nमायावती अपना पार्टी से नरेश अग्रवाल आ उनुका बेटा के शुक का दिने निकाल दिहली. बाद में राज्यसभा सांसद नरेश अग्रवाल दू गो बसपा विधायकन के ले के समाजवादी पार्टी में शामिल हो गइलें जहाँ से निकल के ऊ कबो बसपा में गइल रहले. नरेश अग्रवाल कांग्रेस आ लोकतांत्रिको कांग्रेस में रह चुकल बाड़न.\nअबकी वोटर स्लिप चहुँपावे के काम बूथ लेवल अधिकारी के रही. ओह लोग से कहल गइल बा कि हर वोटर के घरे जा के वोटर स्लिप चहुँपा देव जवना पर बूथ के जगहा आ नंबर आ ओह वोटर के नंबर लिखल रही.\nइलाहाबाद के माघ मेला नौ जनवरी के पूस के पुर्णिमा का दिने शुरू हो जाई आ एक महीना से बेसी ले चली. मेला के एक हजार चार सौ साठ बिगहा जमीन पर बसावल जाई. माघ मेला के खास तिथियन में नौ जनवरी के पूस पुर्णिमा, चौदह आ पंद्रह जनवरी के खिचड़ी भा मकर संक्रांति, अठाइस जनवरी के वसंत पंचमी, सात फरवरी के माघी पूर्णिमा आ बीस फरवरी के महाशिवरात्रि पड़ी.\nबनारस हिंदू विश्वविद्यालय के प्राध्यापक डॉक्टर के.एन. सिंह के रानी दुर्गावती विश्वविद्यालय के कुलपति बनावल गइल बा.\nविधानसभा चुनाव के टिकट बंटवारा में धांधली के आरोप लगावल लखनऊ के एगो कांग्रेसी नेता आ टिकट के दावेदार पार्टी मुख्यालय पर बियफे का दिने धरना दिहलसि.\nभाजपा के आरोप बा कि कुछ अधिकारी भय के माहौल बनाके बसपा का पक्ष में चुनाव करावल चाहत बाड़े. कहलसि कि ओह लोग के हटावल जाव.\nउप्र में राष्ट्रीय लोकमंच अपना9उम्मीदवारन के घोषणा कइलसि.\nजौनपुर जिला में कुछ डकैत बुध का दिने पटना जात श्रमजीवी एक्सप्रेस में एगो साधारण डिब्बा के सवारियन के लूट लिहलन आ जे विरोध कइले ओकरा के मरबो पिटबो कइले.\nTags: उत्तर प्रदेश के खबर


वर्षात में देशव्यापी रूप में बढ रहल डेंगु के प्रकोप आ रोकथाम (विस्तार में ) – Aapan Birgunj\namresh yadav प्रकाशित मिति - Sep 11, 201930\nडॉ. अमरेश कुमार यादव\n( एम. बी. बी. एस. )\nइन्दिरा कुमारी यादव\n( बी. पी. एच. )\nकुछही दिन पहिले के बात ह, हम आ परिवार रात के खाना खात रनि सs । ओतने मेंं परिवार के मोबाइल मेंं भरतपुर(चितवन)के घर पट्टि दिदी के फोन आइल, परिवार फोन उठइला के कुछ ही देर के बातचित के बाद घर पट्टि दिदी रोए लगली, मोबाइल के एस्पिकर अवन रहे हम भी सुनत रही ।\nपरिवार बेर-बेर पुछत रहली कि दिदी का भइल, काहे रोवत बानी कुछ देर के रोवाई के बाद दिदी बतवनी कि हमरा बेटवा के डेंगू होगइल बा, होस्पिटल मेंं भर्ना बा । इहाँ के डाक्टरसाहेब कहत रहनी कि डेंगू खतरनाक होखेला, मोच्छड़ के काटला से भइल बा । का जानि दुनिया संसार मेंं ओ मोच्छड़वा के हमरे बेटवा मिलल का ? बापे-ददे ना सुनल बेमारी(डेंगू) लाग गइल हमर बेटवा के । एतना कहते- कहते फेर रोए के शुरू कर दिहली, परिवार बहुत देरतक दिदी के डेंगू के बारे मेंं समझवली ।\nसमझवला के बाद दिदी सुसुकत कहनी कि डाक्टर बबुवा ना बानी का, उनका से भी राय सल्लाह करेके बा, हमरा त बड़ी चिन्ता पकड़ले बा । ओकरा बाद हमरा से भी बात भइल, हम भी डेंगू के बारे मेंं समझवनी । दुनु आदमी के बारी-बारी समझवला के वाद दिदी पूर्ण रूप से डेंगू के बारे मेंं जनकार होके, कुछ अब धिरज भइल कहत फोन रख देनी ।\nओकरा एक हप्ता बाद हमनी दिदी के फोन कइनी त जनकारी मिलल कि बबुवा के सामान्य उपचार के बाद डिस्चार्ज होके घरे चल आइल बा । ई घटना के लेके हमनी दुनु आदमी मानशिकता बना लेले रहनि कि मौका मिलते डेंगू पर हमनी जनचेतना मूलक लेख लिखल जाई, आजु प्रस्तुत बा ।\nडेंगू का ह ?\nडेंगू सिन्ड्रोम ह, जवन एडिज इजिप्टी नामक स्त्री मोच्छड़ कटला से फ्लैबी भीरीडी परिवार के डेंगू (अरबो) भाइरस आदमी के शरीर में प्रवेश कइला से होला । डेंगू सिन्ड्रोम के गम्भीरता के देख के तीन प्रकार में वर्गीकरण कइल बा ।\n१. डेंगू बोखार (हड्डीतोड़ बोखार)\n२. डेंगू रक्तस्रावी बोखार\n३. डेंगू बदहोसी बोखार\nडेंगू सिन्ड्रोम के लक्षण का-का होला ?\n१. डेंगू बोखार (हड्डीतोड़ बोखार ) के लक्षण सब :-\n◆अचानक कप-कपी वाला कड़ा बोखार (१०२°f-१०४°f) शुरू होनाई ।\n◆ संघे -संघे कड़ा मुड़ी दुखाई, आँख के गेडि में चलइला पर आ दबला पर दर्द, आ अजोत में देखे में दिक्कत ।\n◆ शरीर के माशपेशी आ हाड़-जोर्नी में दर्द औरी चलेफिरे में दिक्कत, ओहिसे ए बोखार के हड्डीतोड़ बोखार भी कहल जाला ।\n◆ कमजोरी, खाना के स्वाद महसूस ना होनाई, खाए के मन ना करनाई, कब्जियत ।\n◆ पेट के दहिना भाग में आ जांघ के निचा दर्द होनाई ।\n◆ मुहमें घाव होनाई ।\n◆ मन ब्याकुल होनाई ।\n◆ लाल-लाल दाग देह में लउकाई ।\n२. डेंगू रक्तस्रावी बोखार के लक्षण सब :-\nडेंगू भाइरस चार प्रजाति के होला DEN-1,DEN-2,DEN-3 आ DEN -4 ।\nए चारु प्रजाति में से एके बेर में एगो से ज्यादा प्रजाति से संक्रमण भइला से अथवा दु बेर में दुगो अलग-अलग प्रजाति से संक्रमण भइला से अधिक रक्तस्राव होके डेंगू रक्तस्रावी बोखार होला ।\n◆लाल-लाल चकटा अपने से होनाई अथवा कुछो से तइको देर दबला पर होजानाई ।\n◆ नाक,कान अथवा शरीर के कवनो अंग से रक्तस्राव होनाई ।\n◆ नाडी के गति में कमि अनाई ।\n◆ रक्तकेचापमें कमी अनाई ।\n३. डेंगू बदहोसी बोखार के लक्षण सब:-\nअत्यधिक रक्तस्राव होखला से मरीज के हात-गोड़ ठण्डा होखे के संघे संघे मरीज बेहोस होजाला ।\nडेंगू सिन्ड्रोम पता लगावे खातिर उपलब्ध तरिका आ जांच सब का-का ह ?\nलक्षणके अधार पर ।\n◆ टर्निकवेट टेस्ट:- ई क्लिनिकल जांच के तरिका ह जवना में ५ मिनट तक रक्तचाप जांच करे वाला कफ कड़ा करके ( सिस्टोलिक आ डायस्टोलिक के बिचके चाप पर) बनला पर एक स्कवार इन्च में २० गो से ज्यादा चकटा होई ।\n■ खूनके जांच\n◆ प्लेटलेट के मात्रा कम होजाई (१ लाख से कम)\n◆ हेमाटोक्रीट में २०% से बढोतरी होई ।\n◆ ५ दिन के भितर में आइला पर डेंगू भाइसर खून मेंसे कलचर कर के पता लगवल जाई ।\n◆ ५ दिनके बाद में किट के मदत से इम्मुनोग्लोबिन के जांच कर के नयाँँ/पुराण संक्रमण पता लगावल जाई।\nडेंगू खास करके कवना के होला ?\nडेंगू सिन्ड्रोम स्त्री ,पुरुष, वृद्ध आ बच्चा सब में बराबर संक्रमण देखल गइल बा । बच्चा में संक्रमण के गम्भीरता कम देखल गइल बा माकिर मृत्युदर अगर बच्चा में देखल जाव त सगयान से दोबर होला ।\nकाहे डेंगू सिन्ड्रोम ज्यादा करके शहरी क्षेत्र आ वर्षात में ज्यादा होला ?\n■ शहरी क्षेत्र में ज्यादा होखे के करण सब:-\n◆ तीब्र गति में जनसंख्या वृद्धि ।\n◆ अव्यवस्थित बसोबास ।\n◆ कृतिम (सफा) जमल पानी में एडीज इजिप्टी मोच्छड़ के संख्या बढोतरी ज्यादा होला, अइसन पानी जमेंवाला शहर बाजार में ज्यादा होला । जेमें गमला के पानी, रिफ़्रीजरेटर के पानी ,खुला टंकी ,गैरेज के टायर में जमल पानी , विभिन्न कम्पनी में जमल पानी ।\n◆ शहरी क्षेत्र में विभिन्न देश, विदेश से मालसमान आ गाडी आवत जावत भइला के करण ।\n■ वर्षात में ज्यादा होखे के कारण सब :-\nअसाढ़ से लेके कुवार तक वर्षात में शहरी क्षेत्र में काम ना लागेवाला खालि चीज बहुत रहेला जवना में वर्षा के पानी भरके मोच्छड़ के संख्या में बढोतरी होए में असानि करदेवेला ।\nकाहे एकबेर डेंगू बोखार भइल आदमी के दोसरका संक्रमण ज्यादा घातक हो सकेला ?\nएकबेर डेंगू भइल आदमी के पुनः डेंगू संक्रमण ना होखे कहके पूर्ण रूप से सतर्क रहे के चाहीं काहेकि डेंगू भाइरस के चार गो (DEN-1,DEN-2,DEN-3 & DEN-4) प्रजाति होला । एकबेर के संक्रमण में एगो प्रजाति से आदमी रोगप्रतिरोधक क्षमता बनालेवेला माकिर दोसर प्रजाति के विरुद्ध ऊ क्षमता ना बचावेला आ देखल गइल बा कि औरी ज्यादा रक्तस्राव करावेला यानि कि डेंगू रक्तस्रावी बोखार अथवा डेंगू बदहोसी बोखार होखे के ज्यादा डर रहेला ।\nडेंगू के लक्षण देखला पर ध्यान देवे वाला बात सब का-का ह ?\n◆ जल्दी से डाक्टर के सम्पर्क कर के सल्लाह अनुसार पूर्ण परीक्षण करावे के चाहीं ।\n◆ डेंगू सिन्ड्रोम के गम्भीरता अनुसार अस्पताल में भर्ना अथवा डाक्टर के निगरानी में रहेके चाहीं ।\n◆ पूर्ण अराम करेके चाहीं ।\n◆ पहिले से ज्यादा नरम पनियाह आ पुर्नजलीय पानी (पानी, नुन आ चिनी) पिए के चाहीं ।\nडेंगू के इलाज के तरिका सब का-का होला ?\n◆ अभीतक ले कवनो दवा उपलब्ध नइखे ।\n◆ रोगी के लक्षण अनुसार के उपचार कइल जाला, जइसे में :-\n. बोखार, कपरबथ्थी, मास आ जोर्नी दुखाई खातिर सिटामोल खा सकेला रोगी ।\n. बाकिर एस्प्रिन, आइब्रुफेन, नेप्रोक्सिन जइसन दवा भूल के भी ना खाएके चाहीं, ई दवा सब रतस्राव बढा देवेला ।\n. शरीर में पानी के मात्रा पुरा करेला रिगरलेक्टेट गम्भीरता अनुसार डाक्टर के निगरानी में अस्पताल में चढावल जाई ।\n. गम्भीरता अनुसार प्लेटलेट्स अथवा पूर्ण ब्लड डाक्टर के सल्लाह अनुसार निगरानी में चढावाल जाई ।\n. बहुत गम्भीर अवस्था भइला प आई.सी.यू. में भी राखेके जरुरी पर सकेला ।\nडेंगू से बचे के प्रमुख उपाय सब का-का होला ?\n◆अभीतक कवनो भ्याकसिन उपलब्ध नइखे ।\n◆ डेंगू भाइरस जब रही त एडीज इजिप्टी जात के मोच्छड़ में ना त आदमी में । आदमी में रही त डेंगू सिन्ड्रोम कराई यानि कि डेंगू सिन्ड्रोम लागल आदमी के नयाँ मोच्छड़ से ना काटे देहल जॉव तब मोच्छड़ के संक्रमण रोकल जा सकेला । देखल जाव त एडीज मोच्छड़ अपन बच्चा मोच्छड़ में डेंगू भाइरस सारल कमें देखल गइल बा ।\n◆ सामूहिक प्रयास करी कि अपन घर, टोल, शहर आसपास पानी ना जमें दि आ जमल बा त बिषादि के प्रयोग करी ।\n◆ रात होखे भा दिन मोच्छड़ के ना काटे दि सावधनी अपनाई जइसे में:-\n. मोच्छड़दानि ।\n. मोच्छड़ भगावेवाला केमिकल, कोवयल, बैट, क्रीम के प्रयोग करी।\n. पूरा शरीर ढंकेवाला कपडा पहनि ।\n◆ डेंगू के बारे में जनचेतना फैलाई ।\nकइसन होला एडीज इजिप्टी मोच्छड़ ?\nएकरा बारेमें जानकारी राखेवाला प्रमुख बात सब ।\n◆ एडीज इजिप्टी जाती के स्त्री मोच्छड़ के कटला से डेंगू, जिका, चिकेनगुनिया, मायारो आ एलोफिभर जइसन भयानक संक्रमण हो सकेला ।\n◆ ए मोच्छड़ के देह आ गोर पर करिया प उजर बैंड तरिका के दाग भइला से एके बाघवा मोच्छड़ भी कहल जाला ।\n◆ ई मोच्छड़ अधिकतर दिन आ बादल लागल मौसम में काटेला ।\n◆ ई मोच्छड़ आवाज ना निकालेला ।\n◆ ई मोच्छड़ कृतिम (सफा) जमल पानी में सन्तान जन्मवेला ।\n◆ ई मोच्छड़ संक्रमित आदमी के काट के अपना में डेंगू भाइरस एक बेर लेआइला पर ई भाइरस मोच्छड़ के जिन्दगी भर रहेला ।\n◆ ई मोच्छड़ के जिन्दगी २-४ हप्ता के होला ।\n◆ ई मोच्छड़ के अण्डा सुखा हालत में एक वर्ष तक बाच सकेला । पानी मिलते मोच्छड़ के रूप लेलेवेला ।\nडेंगू संक्रमण के लक्षण अपना में भा दोसर केहु में देखला पर जल्दी से जल्दी पूर्ण परीक्षण करा के डाक्टर के निगरानी में रही आ रहेला सल्लाह दी । डेंगू संक्रमण घातक भइला से बची आ बचाई ।


“भईल तोहरा से प्यार – आई लव यू” खातिर गुंजन पंत डबिंग कइली – Anjoria\nAug 23, 2014 गुंजन पंत, भईल तोहरा से प्यार - आई लव यू\nभोजपुरी क्वीन गुंजन पंत भोजपुरी फिलिम ‘भईल तोहरा से प्यार – आई लव यू’ के अपना हिस्सा के डबिंग पूरा करा दिहली. एह फिलिम में गुंजन अपना अदा से देखे वालन के दिवाना बना दीहें. वइसहूं मोहक मुस्कान आ सुन्दरता के मूर्ति गुंजन पन्त के अभिनय आ रूप लावण्य के दीवाना सिनेप्रेमी बहुते प्यार करेले आ उनुकर फिलिम देखे सिनेमा हाल तकले खिंचाइल चल आवेले.\nमितवा प्रोडक्शन हाउस के बैनर तर बनल एह फिलिम के पोस्ट प्रोडक्शन के काम अब पूरा होखे प बा आ जल्दिए एकरा के दर्शकन का सोझा पेश क दिहल जाई.\nलेखक, गीतकार आ निर्माता धर्मेन्द्र कुमार मौर्य के एह फिलिम के निर्देशन कइले बाड़न शाद कुमार. आ मुख्य भूमिका में विनय आनंद, गुंजन पन्त, राजीव दिनकर, सिमरन, आनंद मोहन, कंचन अवस्थी, पंकज विश्वकर्मा, अभिलाषा, देव मल्होत्रा, बालगोविन्द बंजारा, मेहनाज़ श्राफ, संतोष कुमार यमराज, सीमा सिंह आ मास्टर फरहान अउर बेबी फारिया बाड़ी.\n‘बल्लू लोहार’ के पोस्ट प्रोडक्शन पूरा


वनप्लस 5T 6GB Price in India, Full Specs - 27th November 2020 | Digit\nCurrent Best Price of वनप्लस 5T 6GB is ₹ 32999\nवनप्लस 5T 6GB Specifications\nउत्पाद के नाम : OnePlus 5T 6GB\nवनप्लस 5T 6GB Brief Description\nवनप्लस 5T 6GB Smartphone 6.01 -इंच स्क्रीन Optic AMOLED के साथ आवेला, जौना के रेज़ल्यूशन 1080 x 2160 पिक्सल तथा पिक्सल घनत्व 401 पर इंच बा | फोन 2.45 GHz Octa कोर प्रोसेसर से संचालित बा और एकर रैम6GB बा. वनप्लस 5T 6GB Android 7.1.1 ओएस पे काम करेला.\nवनप्लस 5T 6GB Smartphone November 2017 मे लॉंच भईल रहे|\nफोन Snapdragon 835 प्रोसेसर से संचालित बा|\nवनप्लस 5T 6GB मे कनेक्टिविटी के तरीका बा : ,GPS,Wifi,HotSpot,Bluetooth,\nवनप्लस 5T 6GB के कैमरा मे Auto Focus,Face Detection,HDR,Panorama Mode,Geo-tagging,Touch Focus,Digital Zoom,Video Recording लोड बा|\nवनप्लस 5T 6GB Price in India updated on 3rd May 2019\nवनप्लस 5T 6GB Price In India Starts From Rs.32999 The best price of वनप्लस 5T 6GB is Rs.32999 on Amazon.This Mobile Phones is expected to be available in 64GB variant(s).\nओप्पो F3 Plus\nवनप्लस 6T 256GB


भोजपुरी में पढ़ें - जइसे बहे गंगाजी के धार, ओहिसे बढ़े एहवात , Bhojpuri Special river ganga is lifeline and center for faith of people women – News18 हिंदी\nभोजपुरी इलाका खातिर गंगा जी जीवन आ जीवन के बाद भी हर हिस्सा से जुड़ल बाड़ी.\nभोजपुरी इलाका के रहे वालन खातिर गंगा जी माई हई. अइसन माई जेकरा जल के शक्ति से जीवन मिलेला और मरला के बाद मुक्ति भी. बहुत से लोग खातिर गंगा में जा के नहाइल आ पंवरल रोज के काम ह. गंगा जी जाए में जवन कोस दू कोस चलेके पड़ेला ओसे उनकर रोज टहरल भी हो जाला.\nLast Updated : November 26, 2020, 13:13 IST\nGanga Snan : हरिद्वार में उमड़ रहा जनसैलाब, क्यों खास है कार्तिक पूर्णिमा?\nबिहार में बिछेगा पुलों का जाल,5साल में गंगा नदी पर बनेंगे 18 ब्रिज\nछठ पर्व के लिए गंगा घाटों पर तैयारी पूरी, NDRF ने पटना पहुंचकर संभाला मोर्चा\nदुनियाभर में नदियन के ओकरा धार आ पानीए से खाली पहचान नइखे, बल्कि सब नदी सभ्यता आ संस्कृति के भी हजारों - हजार साल से अपना धार संगे बहावत चलि आइल बाड़ी स. एही से दुनियाभर में तकरीबन हर नदी के लोग माई मानेला. माई जे आपाना दूध से. दुलार से सबके पोसेले, पालेले.हमनीं इहां भी गंगाजी खाली पानी के धार न हई. बल्कि उ माई हई. देवी हई.अइसन देवी. जवन जीवन देले. पालेले, पोसेले, आ जिनगी के बाद माटी बनि गइल देहि के मुक्ति देले.\nहर परब त्योहार पर गंगा जल\nमहाराज भगीरथ के तपस्या से महाराज सगर के वंश के तारे खातिर शिवजी के जटा से हहरात निकलल गंगा जी के पूरा सनातन समाजे देवी मानिके श्रद्धाभाव से पूजेला. बाकिर भोजपुरी इलाका में जाहां - जाहां से गंगाजी गुजरेली.उहां के लोगन के कुछ खासे नेह-छोह गंगाजी से बा. लोग गंगाजी के पूजेला. व्रत-त्योहार, एकादशी, पूरनमासी, ग्रहण के दिन, श्रद्धा से डुबकी लगावेला आ गंगा मइया के जयकारा लगावत मंदिर पर जाके उनुकर जल ढारेला, फेरू घर लौटेला.ओइसे त सावन में गंगा जी के प्रति अलगे किसिम के रूप लउकेला. चाहे उत्तराखंड के हरिद्वार होखे भा उत्तर प्रदेश के बनारस भा झारखंड के देवघर, हर जगह लोग गंगाजी के शरण में जात लउकेला. उहां जाके डुबकी लगावेला आ श्रद्धा भाव से जल लेके लवटेला आ आपाना गांव, भा बनारस, हरिद्वार भा देवघर के शिवाला में शिवलिंग पर जल ढारि देला. जवना शिवजी के जटा से निकलल हई गंगा जी, ओही शिवजी पर लोग गंगाजी से ढारि के आपन जन्म-जन्मांतर के मुक्ति के कामना करेला.\nओइसे त गंगा जी सालोभर पवित्रे मानल जाली.बाकिर उनुका पवित्र धार में दशहरा के बाद से नहान शुरू हो जाला.फेरू त जइसे त्योहारन के तांते लागि जाला.शरद पूरनमासी, दीवाली, छठि, एकादशी, कातिक पूरनमासी, अगहन के पंचमी, बसंत पंचमी, खिचड़ी, मकर यानी मौनी अमावस्या, फगुआ, शिवरात्रि, रामनवमी, बैसाख नवमी, जेठ के गंगा दशहरा.गंगाजी में नहाने नहान रहेला.\nरोज गंगा नहाए वाला लोग\nगंगाजी के किनारा रहेवाला लोग त तकरीबन रोजे गंगेजी में नहाला आ उहां के जल से पूजा-पाठ करेला.लेकिन आजुओ के जमाना में अइसन-अइसन लोग बा.जेकर घर-दुआर गंगाजी से दू-चार कोस दूरि बा.बाकिर बिला-नागा ऊ लोग पैदल भा साइकिल से गंगेजी के किनारा जाला आ उहां के जल में नहान के बाद घर लौटेला आ आपन कामकाज करेला.\nगंगाजी के भोजपुरी समाज में काताना महत्व बा. एकरा के भोजपुरी लोकगीतन से समझल जा सकेला.एह विषय पर विश्वनाथ शाहाबादी जी 1963 में मशहूर फिलिम बना देले रहले.गंगा मइया तोहके पियरी चढ़इबो. एह फिलिम के निर्देशन कइले रहले कुंदन कुमार, जबकि पटकथा लिखले रहले नाजिर हुसैन.कुमकुम, पद्मा खन्ना, नाजिर हुसैन अभिनीत ई सिनेमा इतिहास रचि देले रहे.बादों में गंगाजी के नाम जोड़ि के कइगो फिलिम बनली स. जवना में दूल्हा गंगा पार के बहुते मशहूर भइल. गंगाजी के लेके भोजपुरी में पता ना काताना लोकगीत बा. फगुआ में त गंगाजी पर केंद्रित गीत से फाग के शुरूआत होला. एगो गीत देखीं -\nसुरसरी नाव तोहार आरे लाल, सुरसरी नाव तोहार\nआरे अबकी, आरे अबकी पार उतार गंगा माई\nसुरसरी नाव तोहार, आरे लाल, सुरसती नाव तोहार\nभोजपुरी इलाका में लइकन के एगो संस्कार होला बार उतराई.जवना के मुंडनो कहल जाला. ई संस्कार बच्चा के तीन, पांच, सात, नौ भा ग्यारह बरिस के भइला के बाद होला. ओइसे त तीन-पांच साल एह संस्कार खातिर बेहतर उमिर मानल जाला.एतना उमिर तकले बच्चा के बाल ना काटात रहल हा.निर्धारित मुहूरत के दिन गंगाजी के किनारे लइका के माइ गंगा नहा के बच्चा के कोरा में लेके बइठि जाली आ फेरू पंडिजी के मंत्रोच्चार के बीच नाई भाई बच्चा के बार काटेले.सिर से बार उतारला से बनल बार उतराई. ओह में नाई भाई के जमकर नेगचार मिलेला. ओह घरी एगो गीत जरूर गावाला. जवना के बोल अइसन बा-\nगंगा मइया जइसे बढ़ेला तोर लहरिया, हाली हाली उठेला हो,\nए गंगा मइया, ओइसे बढ़े, सबके वंश\nगंगा जी के माला\nबहरहाल एह के बाद गंगाजी के माला पहिनावल जाला. एह खातिर बच्चा के माई बच्चा के कोरा में लेके गंगा के एक ओर खूंटा गाड़ि के बइठि जाली.ओह पवित्र खूंटा में गंगाजी के माला बान्हि के घर के कुछ जिम्मेदार लोग, आजी-दादी, कुछ जवान गीत गवनहारिन लोग नाव से ओह पार जाला आ धीरे-धीरे उ माला छोड़त जाला. ऊ माला आम के पल्लव, फूल आ मूंजि के रसरी से बनेला. नाव ओह पार जाले आ उहवों एगो खूंटा गाड़ाला आ ओह में माला बान्हाला. ऊहंवा गंगाजी के सानल आटा के पीठा, ओह में पइसा खोंसि के पूजा होला. ऊ आटा मल्लाह भाई ले लेले आ नाव पार उतराई के नेग वसूलेले.बाद में माला पहिना के लोग नाव से लवटि आवेला.गंगाजी के माला पहनाई खातिर नाव से होखे वाला आवाजाही में गीत गवनिहारिन लोग गंगाजी के गीत गावेला.जवन कुछ अइसन बा.\nमटिया का वेदिया बनावेनी, घाट बनावेनी हो,\nसे ही बेदी बइठेली गंगा माई, ओढ़ेलि पिताम्बर हो\nजब हम जनिती गंगा मइया ओढेले पिताम्बर अइलि हो,\nनिहुरी-निहुरी गोड़वा लगती, मांगन कुछ मंगती न हो\nसोनवा न मंगती हरदी अइसन, चनिया त दहिया नियर हो,\nहे गंगा मइया पुतवा त मंगती नरियर अइसन, धियवा लबंग अइसन हो\nगीत गवनिहारिन लोग के एगो दल एह के गाइ के एक तरह से सवाल पूछेला त दोसरका दल गीतिये में एकर जवाब देला-\nतिरिया सोनवा का होई,\nहरदिया अइसन का होई चनिया दहिया नियर का होई\nपूतवा नरियर अइसन, धियवा लबंगे अइसन हो\nआजुकाल्ह त नाव मशीन से चलतारी स. पहिले मल्लाह लोग बांस आ पतवार से नाव खेवत रहल हा लोग. ओहघरी बीच धार में ले जाके नाव के झिंझिरि यानी घुमरी खेलावत रहल हा लोग. ओहू पर भोजपुरी में गीत बा.\nधीरे-धीरे झिंझिरि खेलइहे रे मल्लहावा.\nगंगा माई के पूजा के लिए भी भोजपुरी में गीति बा.\nसोनवा न मंगती हरदी अइसन, चनिया तऽ दहिया नियर हो,\nगंगाजी अपने आप में पवित्र हई. बाकिर पूजा-पाठ में उनुकर बहुत जिक्र बा. भोजपुरी इलाका में बियाह-शादी, जनेव में सबसे पहिले सगुन उठावल जाला. ओह दिन हरदी फोराला.एहवात मेहरारू लोगन के तेल-सेनुर लागेला.बताशा बांटाला. ओह सगुन में एगो गीत गावल जाला.ओहू में गंगाजी के जिक्र होला. शादी-बियाह, जनेव के पहिलका नेवता गंगाजी आ शिवजी के दियाला. गंगाजी के नेवता जहां उनुका धार में जाके दियाला त शिवजी के गांव के शिवाला पर. बहरहाल ओहू मोका पर के भोजपुरी में गीत बा.\nपहले नेवता पेठाईले गंगा मइया, दोसरे शिव भगवान हो\nजइसे बहे गंगाजी के धार, ओइसे बढ़े एहबात हो\nजब बियाह में सेनुरदान हो जाला. तबो गंगाजी के एगो गीत गावाला.\nसभके सेनुरवा झरि झुरी जाला,\nगंगा माई के सेनुरवा, युग-युग एहवात हो\nगंगा भोजपुरी लोकजीवन के नस-नस में समाइल बाड़ी. जनम से लेकर राम-नाम सत् तक उऩुकर छांहे में भोजपुरी समाज डूबल रहेला. गंगा खाली श्रद्धा के प्रतीक नइखी.बल्कि जिनगी के रंगो बाड़ी.गंगाजी बिना भोजपुरी जिनगी के ताकत के कल्पनो ना कइल जा सकेला. गंगाजी ताकत बाड़ी, श्रद्धा बाड़ी आ बाड़ी जिनगी के प्रतीक.\nVaranasi News Bulletin: दहशत में लोग अफसरों ने किया मुआयना,मां अन्नपूर्णा के 17 दिवसीय महाव्रत की शुरुआत जानिए बड़ी खबरें\nTags: Article in Bhojpuri, Ganga river


पुरस्कार लवटावे का पीछे क साँच – Anjoria\nआजादी क बाद शायद ई पहिला बेर भइल बा कि मिलल पुरस्कार लवटावे वालन के लाईन लागल जात बा. अलग अलग भाषा, प्रदेश आ विचारधारा के लिखनिहार लोग के साहित्य अकादमी से मिलल सम्मान एलानिया वापस करे के निहुरी राजनीति पाक-साफ लउके वाला लोग के चिन्ता में डाल दिहले बा. जाहिर बा कि एह लोग के चिन्ता गद्दीनशीन पार्टी के माथ पर पड़त बल पढ़े में सक्षम बा. एहीसे ई लोग एह वापसी-विरोध के पीछे के हालात ना समुझत एकरा पीछे राजनैतिक मंशा सूँघत बा, अकादमी अध्यक्ष समेत अनेके इनामिया आ बेइनामिया (बाकिर इनाम खातिर तिकवत) लिखनिहारन के बयान आवत बा कि अकादमी पुरस्कार रउरा सभे के लिखना खातिर दिआइल रहुवे जवना के सामाजिक-राजनैतिक कारण बता के लवटावे के कवनो तुक नइखे बनत. माने कि लेखक आ ओकर लिखना अपना अगल बगल के परिवेस से अलगा होला आ ओकर तात्कालिके सन्दर्भ आ महत्त्व हो सकेला, भावी भा भविष्यगत ना. कब लिखाइल, कब पुरस्कार मिलल ओकरा के आजु के कवनो घटना भा हालात से जोड़ के पुरस्कार लवटावल गलत बा. इहो कहात बा कि ई सुहागरात मनाके शादी के जोड़ा लवटवला जइसन हरकत बा. आम चूस के गुठली वापस कर दिहला जइसन.\nमतलब ई कि पुरस्कार ना भइल गरदन में डालल पट्टा हो गइल. एक बेर ले लिहलऽ त पालतू हो गइलऽ ओह समय के शासन के कार्यकाल में काम करे वाला ओह स्वायत्त अकादमी के. लवटावहीं के बा त ओही सरकार के लवटावऽ. अइसन कहे वाला विद्वान शायद घुमाफिरा के मानत बाड़न कि साहित्य अकादमी के स्वायत्तता त छलावा रहुवे, असली ताकत त ओह घरी के सरकार मे रहुवे.\nपुरस्कार वापसी के सन्दर्भ में इहो तर्क दिआत बा कि फलाँ फलाँ हत्याकाण्ड के विरोध तब काहे ना कइलन. आज काहें करत बाड़न. माने कि आज साँच बोले के अधिकार सिर्फ ओहने के बा जे पहिलहूँ साँच बोललत रहुवे. इहो कहात बा कि ई लिखनिहार आपातकाल के विरोध ना कइले रहले. ई तर्क राजनैतिक चालाकी भरल आ आपातकाल विरोधी मौजूदा सत्ता के नीक लागे वाला तर्क बा. माने कि जे लोग कवनो कारण से आपातकाल के विरोध ना कइल से काल्हु ले भलही खास आ असली लिखनिहार रहल होखसु बाकिर आजु पुरस्कार वापसी के एलान करते ऊ लोग खास नइखे रहि गइल. ओह लोग के पुरस्कार वापसी के एलान नौटंकी भर बावे.\nगाँधीवाद में अटूट आस्था राखे वाला एह सदाचारी आ अखण्ड सत्यवादी लिखनिहारन आ साहित्य अकादमी अध्यक्ष महोदय के याद दिआवल चाहत बानी कि खुद महात्मा गाँधी के घोषित पहिलका सत्याग्रही विनोबा भावे तकले आपातकाल के समर्थन कइले रहले आ ओकरा के ‘अनुशासन पर्व’ के नाम दिहले रहले. ओह समय के प्रिय आ अबहियों बहुते लोग के आदर्श कवि श्रीकान्त वर्मा तब तानाशाह खातिर लोक-लुभावन नारा गढ़त रहलन.\nतकनीकी विकास का साथही तानाशाही के स्वरूपो में बदलाव आ जाला. अब तानाशाह बिना आपातकाल घोषित कइलहु आपातकाल वाला तानाशाही लागू कर सकेला. बात के बकवाद में बदल के मुद्दा से भटकावे के राजनैतिक चाल नया नइखे. तनिका सोचीं कि आजु महात्मा गाँधी अकादमी अध्यक्ष रहतन त का करतन ? कलबुर्गी के हत्या के बाद पहिलका इस्तीफा, पहिलका अनशन उनकरे होखीत. आपन आधा लंगोटी खोल के, खुद के लंगटा भइला के चिंता छोड़ ई ओह बेवस्तर क दिहल दलित महिला के लाज ढँकले रहीतन जवना के सरेआम बाहुबली ‘यत्र नार्यस्त पूज्यन्ते’ के देश में नंगा, मादरजात नंगा कर दिहले रहले. ई कवनो पहिलका घटना ना रहुवे. पिछला डेढ़-दू साल में अइसन घटना के बाढ़ आ गइल बा. बाकिर संवेदनशील, लेखक-बुद्धिजीवियन से उम्मीद कइल जात बा कि ऊ सहित के भाव से निर्द्वन्द्व बइठल रहे. कविता-कहानी करत रहे, पुरस्कार लेते रहे, सरेआम राजनेता लोग के गोड़ छूअत रहे.\nभारत भवन के सरकारी बाकिर स्वायत्त पइसा से हवाई यात्रा, रस-रंजन करे वाला, अपना पत्रिकन में भारत-भवनी विचारधारा के साहित्य के भूरि-भूरि प्रशंसा छापे वाला कवि-सम्पादक लोग आजु अशोक वाजपेयी के भोपाल गैस काण्ड के याद दिआ के पुरस्कार वापसी के उनका एलान पर सवाल उठावत बाड़े. निश्चए ऊ गलत बयानी रहुवे आ ओकरा ला अशोक वाजपेयी के भरपूर लानत मलामतो हो चुकल बा. बाकिर याद करीं कि उनुका अलावे कवन लिखनिहार बावे जे अविकल साम्प्रदायिकता पर तुरते आ बेबाक टिप्पणी कइले होखे.\nजब नया सिरा से पाला बनावल जाला त कुछ जगहा खाली रहेला जवना पर आगे चल के बहाली होखे वाला होला. अइसनके मौका पर लिखनिहारन-बुद्धिजीवियन के गोपनीय रपट तइयार कइल जाला जेहसे आगे चल के प्रताड़ना भा पुरस्कार तय कइल जा सके. साहित्य अकादमी के स्वायत्तता का बा जब ऊ अपने पुरस्कृत लेखक के हत्या पर चुप बा. जन सामान्य के दिक्कत आ सामाजिक हत्यन के त बाते अलगा बा. अकादमी स्वतन्त्र बा त सिरिफ माल उड़ावे खातिर. जेकरा के मन करे दे देव, जइसे मन करे खरचा करे. कवनो दखल ना. बस रसीदी टिकट चिपकल होखे के चाहीं जेहसे सरकारी आडिट कइल जा सके.\nअकादमी पुरस्कार वापस करे वाला आ ओकरा के सही समझे वाला लिखनिहारन के एकजुट होके देश के मौजूदा सामाजिक-राजनैतिक हालात पर अापन नजरिया साफ साफ राखे के चाहीं आ जनता के पक्ष में खड़ा होके सकारात्मक संघर्ष करे के चाहीं. ओह लोग के एहू सम्भावना पर विचारे के चाहीं कि का सरकारी पइसा पर चले वाला स्वायत्त साहित्य अकादमी के समानान्तर का कवनो जन अकादमी बनावल जा सकेला. कम से कम शुरुआत खातिर हिन्दीए भाषा के जन साहित्य अकादमी. जरूरी नइखे कि फण्ड होखे आ हमनी का लखटकिया पुरस्कार देब तबे लेखक के सम्मान होखी. सम्मानित लेखक के सौ पचास किताब खरीद के बाँटलो जा सकेला. किताबन का साथे त दुहरा मार बा. एक तरफ त पुस्तकालए नइखी सँ. जवन बड़लो बाड़ी सँ तवन खतम होखत बाड़ी सँ.दोसरा तरफ पुस्तकालय किताबन के कूड़ाघर में तबदील होखल जात बाड़ी सँ.\nहमनी के किताबन के ना सिरिफ पुस्तकालयन से बाहरे निकाले के बा, किताबन के पुस्तकालयन तक पहुँचावहूं के पड़ी. एकरा बिना ना त साहित्य जिन्दा रह\nपाई, ना विचार. बस अकादमिए जिन्दा रह जइहें सँ. आ व्यवस्था इहे चाहबो करेले. आ बहुते काम जे लिखनिहार के पुरस्कार-व्याधि से बचा सके. वैकल्पिक अकादमी, वैकल्पिक साहित्य आ वैकल्पिक मीडिया के बिना वैकल्पिक राजनीति के आकांक्षा दूर के कौड़िए रह जाई.\nPrevious Post: दू गो गजल\nNext Post: बाबूजी बहुते कुछ समुझवनी ह


हैदर काजमी के ‘लड़ाई’ बिहार में कामयाबी के झंडा गड़लसि – Anjoria\nभोजपुरी सिनेमा के रियल रंगबाज हैदर काजमी आ चार्मिंग स्टार विशाल तिवारी के जोरदार टक्कर वाली फिलिम ‘लड़ाई’ जब9मई का दिने बिहार आ झारखण्ड में रिलीज भइल त दर्शक एकरा के खूब पसंद कइले. जगहे जगह के सिनेमाघरन में देखते देखत हाउसफुल के बोर्ड लटके लागल.\nप्रमोशन करे हैदर काजमी आ विशाल तिवारी जब आरा आ जहानाबाद चहुँपले त उत्साही दर्शकन के भीड़ में तोपा गइलें. गरमजोशी से स्वागत भइल एह लोगन के. हैदर काजमी एह फिलिम के गाना गा के सुनवलन आ जे माँगल ओकरा के आपन आटोग्राफ दिहलन, फोटो खिंचववले, आ पत्रकारन से बतियवले.\nमिस फेमिना नूरी शेख पहिला बेर एह फिलिम से भोजपुरी फिलिमन में अपना अभिनय के शुरुआत कइले बाड़ी. फिलिम में एगो अउर नायिका बाड़ी अंजना सिंह. नायक हैदर काजमी आ विशाल तिवारी के जोरदार टक्कर त ‘लड़ाई’ के जाने बा.\nनिर्देशन आनंद गहतराज कइले बाड़न. स्क्वायर फिल्म्स के बैनर तले बनल एह फिलिम के संगीत अमन के श्लोक आ राकेश शर्मा के बा. संवाद आ पटकथा मनोज पांडे के लिखल, स्टोरी आयडिया खुद हैदर काजमी के, मारधाड़ निर्देशन रियाज सुल्तान के, नृत्य निर्देशन संजय कोरबे के, कला निर्देशन अंजनी तिवारी के, ध्वनांकन आरीफ आलम खान के, कैमरासंचालन नरेन्द्र पटेल के, संपादन गोविन्द दुबे के बा. कार्यकारी निर्माता हउवन अखिल के.\nफिलिम के कलाकारन में हैदर काजमी, विशाल तिवारी, नूरी शेख, अंजना सिंह, प्रीति सिंघानिया, देव, सीपी भट्ट, डैनी शेहरावत, बालेश्वर सिंह, सोनू झा अउर माया यादव के नाम खास बा.\nPrevious Post: एकरे के कहल जाला असल रंगबाज़ी\nNext Post: माई से बढ़के ना गुरू भगवान


जबले हरियरी रही, कजरी गवात रही – Anjoria\nनारी-जगत निबन्ध सरोकार साहित्य\nजबले हरियरी रही, कजरी गवात रही\nAug 12, 2016 कजरी, भोजपुरी लोकगीत, रामरक्षा मिश्र विमल\nचाहे शहर होखे भा गाँव आ गाँव में त अउरी, सावन के महीना आवते शुरू हो जाला लइकन के कबड्डी, खो-खो, चीका आ फनात के मजदार खेल. शहर-ओहर में त लइकियो ईहे गेमवा खेलेली सन बाकिर गाँव अबहिंयो एगो परंपरा का साथे आनंद लेत लउकेला. गाँव में अलग-अलग समूह में लइकी झुलुहा झूलेली सन आ झूलत-झुलावत गावतो रहेली सन. अक्सर सावन में ओह घरी जवन गीत अनासे मुँह से निकलेला आ सुर में सुर मिलत चलि जाला ऊहे सबसे मनोरम लोकगीत हटे- कजरी. कजरी गा-गा के जब झुलुहा खेलाला त ओकरा के ‘कजरी खेलल’ कहल जाला. ईहे कारन बा कि कजरी के गीतन में सावन के हरियाली, रिमझिम बरखा के फुहार से भींजल मन-प्राण, नवहिन का सङही बुढ़ियनो के उछाह आ मधुर छेड़छाड़वाली बातचीत के सरसता के खूब दरशन होला.\nभारत के हर भाषा में अलग-अलग छंद आ अलग-अलग रूप में लोग एकर आनंद लेला बाकिर भोजपुरी के बाते कुछ अउर बा. खाली झूले के बेरि ना, कबहुँओ राह चलत कजरी के सुर रउँवा कान में चलिए जाई. चाहे चाउर बीनेके होखे भा दालि छाँटेके होखे, तरकारी छिलात होखे भा रोटी बेलात होखे- कजरी के राग घर के केहूँ सदस्य एक बार कढ़ा दिहल त बिना कवनो अवरोध के अब खिलले रही ऊ, चलते रही ऊ.\nओइसे त एह गीतन का बर्णन के ज्यादातर विषय पति-पत्नी के प्रेम होला आ नायिका के विरह के बहुत मार्मिक चित्रण एहमें पावल जाला बाकिर साइते कवनो विषय होई, जवन कजरी से बाँचल होई काहेंकि सावन के मनभावन महीना में सोच-विचार करे के मोका खूब मिलेला. अधिकतर संवादे में खिलेले भोजपुरी कजरी. अब सुनीं एगो ननद-भउजाई के बातचीत. भउजाई ननद से पूछतारी कि आहो ! ई त चारो ओर से बादरि घेरि लिहलसि. अइसना में हम कजरी खेले कइसे जाइबि ? ननद जबाब का देतारी, उनकर डर खुलिके सामने आ जाता– “ए भउजी तू त अकेलही कजरी खेले जातरू, कवनो सखियो सहेली तहरा सङे नइखे. जो रास्ता में तोहराके गुंडा घेरि लीहें सन तब का करबू ?” अब तनी भउजी के दबंगई देखीं. जवाब देतारी कि जो अइसन भइल त कतने लोग गोली खइहें, कतने फाँसी प चढ़ि जइहें आ कतने लोगन के जेल में चक्की पीसे के परी. माने हमरा के छुअला के खेलवाड़ जनि बूझऽ. एकरा के झूठी फायर माने के भूल मत करे केहू, भोजपुरिहा लोगन के ई दबंगई नीक लागेले आ सूटो करेले उनुका.\nबदरिया घेरि आइल ननदी.\nतू त चललू अकेली, केहू संगे ना सहेली\nगुंडा घेरि लीहें तोहरी डगरिया.\nकेतने जना खइहें गोली, केतने जइहें फँसिया डोरी\nकेतने जना पीसिहें जेहल में चकरिया.\nजेठ के तपन का बाद किसान के प्रान के आधार होले करिया बादर, जे पानी बरिसावेले. रात में करिया बदरिन के देखिके एगो सखी अपना दोसरा सखी से अपना खुशी के इजहार करतिया-\nसखि हो कारी बदरिया रात\nदेखत निक लागे ए हरी .\nगड़ गड़ गरजे, चम चम चमके\nसखि हो झम झम बरसे ना .\nएगो अउरी अपूर्व दृश्य देखल जाव. खेत का कियारी में मरद भींजिके खेतिहर के जिम्मेवारी निभावता आ ओकरा मेहनत से निखरल सुंदरता मेहरारू से कजरी गवावतिया.\nगुइयाँ गावेले कजरिया\nमोर सवरिया भींजे ना\nओही धनवा के कियरिया\nमोर सवरिया भींजे ना.\nखाली खुशिए ना, बिरहो के दुख कम ना लउके कजरी में. सावन के महीना आइल बा बाकिर अइसनो मेहरारू बाड़ी सन जेकरा ना त दिने में नीक लागता नु रातिये खा. एगो मेहरारू के मरद ओकरा खातिर नथिया ले आवे के वादा कइके परदेश चलि गइल बा. एही बीच सावन के महीना आ गइल. ओकर मनोदशा देखिके केकर आँखि लोर से ना भरि जाई ?\nनथिया का कारन हरि, मोरे उतरि गइले पार\nरतियाँ सेजिया हइ अकेली दिनवाँ बतियों ना सोहाई.\nएक त राति हो बड़ी, दूसरे सैंया बिछुड़ी,\nतिसरे सावन के महिनवाँ झम झमकावै बदरी.\nएगो मेहरारू त अङना में बरखा होत देखिके अतना बेचैन हो जातिया कि खाली मरद के अइला के समाचार सुनवला पर अपना हाथ के कंगन इनाम में देबे खातिर तेयार हो जातिया-\nबड़े बड़े बुनवा रे बरिसेला सवनवा\nअरे केहू ना कहेला हमरा, हरि के अवनवा रे.\nजे मोरा कहिहें रे हरि के अवनवा रे\nओके देबो हाथ के कंगनवा रे.\nपहिले बाल बियाह के प्रथा रहे एह्से बियाह का बाद बहुत देर से गवना (वधूप्रवेश) होखत रहे. कई बेर एकरा पाछा गरिबियो कारन रहत रहे. हमेशा साथ रहला का कारन माई-बाप एह बात से अनभिज्ञ हो जात रहे कि ओकर बेटी जवान हो गइल बिया आ अब जवने बा ओही में ओकर बिदाई कर देबेके चाहीं. अइसना में एगो बेटी सावन के महीना अइला पर अपना प्रियतम का घरे जाइल चाहतिया आ लाज-लेहाज छोड़िके बाबूजी से गवना करे के कहतिया-\nहरि हरि बाबा के सगरवा मोरवा बोले ए हरि.\nमोरवा के बोलिया सुनि के जियरा उचटले\nहरि हरि कइ द बाबा हमरो गवनवा ए हरी.\nएह पर बाबूजी के सहज जबाब सुनिके लागता जइसे संतान कतनो बऽड़ काहें ना हो जाई माई-बाप खातिर ऊ बच्चे रही. ऊ बेटी के मनोदशा के समुझि नइखन पावत. बाकिर ईहे ह जवानी के बेग आ सावन के उद्दीपन के परिनाम कि लइकी पलटिके अइसन रूखर जबाब देतिया कि सुनिके कवनो माई-बाप के होश उड़ि जाई.\nअसो के सवनवा बेटी खेलि ल कजरिया\nहरि हरि आगे अगहन, करबो तोर गवनवा ए हरी.\nआगि लागो बाबा आगे के अगहनवा\nहरि हरि समइ बितेला नइहरवा ए हरी.\nएगो कम उमिरि के मेहरारू के मरद घर छोड़िके परदेश चलि गइल बा. ऊ दरजी किहाँ गइल बिया. ओकरा लइका से चोली सियावत कहतिया कि सोना के थरिया में खाना कढ़ले रहीं बाकिर हमार स्वामी बेगर खइलहीं बंगाल चलि गइले. ऊ ओकराके समुझावतिया कि हमरा पर डीठि जनि गड़ाउ (ना त एकर परिनाम भोगे खातिर तेयार रहु.).\nसोने के थाली में जेंवना परोसलों, जेवना ना जेवे.\nहरि मोरा चलले बाँगाला..\nदर्जी बेटवना चोलिया सियवली, डिठिया जनि लगाऊ.\nमोके लरिका रे गदेलवा, हरि छोड़ि गइले ना..\nसाँच मानीं त कजरी लोक संस्कृति के जऽरि (सोरि) हटे. भलहीं बरखा का गीत का रूप में ई प्रसिद्ध बिया बाकिर ई लोकरंजन का सङही लोकजीवन के हर पहलू में सामाजिको चेतना के अलख जगावे के काम कइले बिया. बेगर हिचकले कहल जा सकता कि कजरी खाली राग-विराग भा संयोग-वियोग के लोकगीतन तक सीमित नइखे, बलुक एकरामें समसामयिको विषयन के बखूबी देखल जा सकता.\n1857 का क्रांति में जवना जीवित लोगन से अंग्रेजी हुकूमत के ढेर खतरा बुझाइल, ओकराके कालापानी के सजाइ दे दिहल गइल. ओह घरी एगो ‘सुंदर’ नामक वेश्या (जे भोजपुरी के कवयित्री भी रही) के बचावेवाला एगो दबंग नायक ‘नागर’ के कालापानी के सजाइ भइल. उनुकर लिखल ई कजरी लोक में बहुत प्रसिद्ध भइल, घरे-घरे गवाए लागल-\nआरे रामा नागर नैया जाला कालापनिया रे हरी\nनागर नैया जाला कालापनिया रे हरी\nघरवा में रोवे नागर,\nभाई ओ बहिनियाँ रामा\nसेजिया पे रोवे बारी धनिया रे हरी.\nआपन मए सुख छोड़िके एगो नायिका देश के सेवा खातिर जोगी बने के तेयार बिया. ऊ कहतिया कि हम घर-घर जाके देशभक्ति के उपदेश करबि आ एह तरह से हम अपना जीवन के सुफल बनाइबि.\nजो पिया बनिहें रामा देसवा लागि जोगिया\nहमहू बनि जइबों तब जोगिनिया ए हरी.\nदेसवा के नदिया रामा सोइबो अरू जगइबो\nदेहिया में रमइबो भल भभुतिया ए हरी.\nजहवाँ–जहवाँ जइहें रामा हमरो रावल जोगिया\nसथवा-सथवा डोलबि भरले झोरिया ए हरी.\nभुखिया पिअसिया रामा तनिको ना लगिहें\nबजर बनाइब आपन देहिया ए हरी.\nघरवा घरवा जाइ रामा करबि उपदेसवा\nसुफल बनाइबि हम जिनिगिया ए हरी.\nदेश-प्रेम में एगो मेहरारू स्वराज के स्थापना खातिर देश भर में अलख जगावे के बात करतिया, गाँधीजी के हुकुम माने के बात करतिया.\nसावन भदउवा बरिसतिया के दिनवा रामा\nबइठि के चरखवा घरवा कातबि ए हरी.\nअपने त कतबो और सखिया से कतइबो\nगाँधी के हुकुमवा हम मानबि ए हरी.\nखोलि देबि घरवा में चरखा इसकुलवा\nसब के हम चरखा सिखाइबि ए हरी.\nअपने नगरिया हम त करब सुरजवा\nदेसवा में अलख जगाइबि ए हरी.\nस्वतंत्रता का लड़ाई में सभे चाहत रहे कि ओकरो घर के लोग एह संग्राम में आपन आहुति देसु. अइसना में ओह घरी के मेहरारू घर में बैठल नवजवानन के कजरी का माध्यम से व्यंग्य करत खूब प्रेरित कइली सन-\nलागे सरम लाज घर में बइठि जाहु\nमरद से बनिके लुगइया ए हरी\nपहिरि के साड़ी, चूड़ी, मुँह लुकवाई लेहु\nराखि लेइ तोहरी पगरइया ए हरी.\nसाँच कहीं त कजरी लोकगीते ना एगो उत्सवो ह. एहमें रिश्ता खनकेले सन, अँखिया बरिसेली सन, ओठ तरसेले आ सरसेले, जियरा धड़केला, मनवा लहरेला, पोर-पोर में संगीत समा जाला आ अङना का सङही बागो बगइचा परम मनोहर प्रेम का एहसास से बउरा जाला. धरती पर जबले हरियरी बाँचल रही, कजरी लिखात रही, कजरी गवात रही, कजरी जियात रही.\nबाति के बतंगड़\nभारतीय संस्कृति के संवाहक रक्षाबंधन के अस्तित्व संकट\n2 thought on “जबले हरियरी रही, कजरी गवात रही”\nशानदार. बधाई. राउर रूपक पढ के मम अघा गइल. प्रस्तुति गयान बरधक त बटले बा रोचक भी बा. जे एक लाइन पढी उ पूरा पढे खातिर बाध्य हो जाइ.


निर्वाचन क्षेत्र सीमांकन आयोग (CDC) के रिपोर्ट के हिसाब से प्रदेश संख्या १ में फर्स्ट पास्ट द पोस्ट निर्वाचन प्रणाली के तहत 28 गो संसदीय सीट आ 56 गो प्रादेशिक सीट बा। 17 जनवरी 2018 के भइल मंत्रिमंडल के मीटिंग में विराटनगर के प्रदेश संख्या १ के अंतरिम राजधानी आ गोविंद सुब्बा के गवर्नर घोषित कइल गइल बा।  \nबाद में किरात राज्य कई छोट छोट रियासत में बंट गइल आ कई साल तक पूरबी नेपाल में अइसहि रहल। लिम्बुवान आ मोरंग अधिराज्य ओहि लोग के राज्य रहल।\nपुमोरी 7,161 23,494 खुम्बू महालंगूर १९६२ में पहिला बार चढ़ल गइल\nबरुनत्से 7,129 23,389 बरुन महालंगूर १९५४ में पहिला बार चढ़ल गइल\nकांगतेगा 6,782 22,251 बरुन महालंगूर १९६३ में पहिला बार चढ़ल गइल\nचो पोलु 6,735 22,096 बरुन महालंगूर १९९९ में पहिला बार चढ़ल गइल\nलिंगट्रेन 6,714 22,028 खुम्बू महालंगूर १९३५ में पहिला बार चढ़ल गइल\nनुम री 6,677 21,906 बरुन महालंगूर २००२ में पहिला बार चढ़ल गइल\nथामसेर्कु 6,623 21,729 बरुन महालंगूर १९६४ में पहिला बार चढ़ल गइल\nताबोचे 6,542 21,463 खुम्बू महालंगूर १९७४ में पहिला बार चढ़ल गइल\nपर्वत खुम्बिला 5,761 18,901 महालंगूर अभी ले चढ़ल नइखे गइल\nनेपाल में पहिलका प्रदेश सभा निर्वाचन 26 नवम्बर आ7दिसम्बर 2017 में भइल।\nप्रदेश संख्या १ के प्रदेश सभा निर्वाचन के परिणाम अइला के बाद सबसे बड़हन पार्टी के रूप में नेपाली कम्युनिस्ट पार्टी (यूनिफाइड मार्क्सवादी लेनिनवादी) (CPN (UML)) सामने आइल, जवन प्रदेश के 93 सीट में से 51 गो सीट जीत गइल। दुसरका सबसे बड़ पार्टी नेपाली कांग्रेस बनल जवन 21 गो सीट जितलस आ तिसरका बड़ पार्टी बनल नेकपा (माके), जवन 15 गो सीट जितलस।\n17 जनवरी 2018 के मंत्रिमंडल के भइल एगो मीटिंग में नेपाल सरकार प्रदेश संख्या १ के अस्थायी (अंतरिम) राजधानी विराटनगर घोषित कइलस। मीटिंग में गोविंद सुब्बा के प्रदेश संख्या १ के गवर्नर भी घोषित करल गइल।\nचायपत्ती उत्पादन पहाड़ी क्षेत्र के मुख्य फसल ह। ईलाम आ झापा चायपत्ती उत्पादन के मुख्य केंद्र ह हालांकि पांचथर, धनकुटा, भोजपुर आ सोलुखुम्बु जिला सभ नया क्षेत्र ह जँहवा चायपत्ती उत्पादन में लोग लाग गइल बा। तेज पत्ता, इलायची, विभिन्न तरह के फल-फूल आ साग-सब्जी भी उगावल जाला। "छुर्पी" एक तरह के पनीर होखेला, जवन याक के दूध से बनेला, एकर भी उत्पादन प्रदेश संख्या १ के कुछ पहाड़ी आ हिमालयी क्षेत्र में होखेला।\nनेपाल के सभे प्रदेश (प्रदेश संख्या २ के छोड़ के) के भौगोलिक बनावट बहुते कठिन बा। प्रदेश के मात्र तीन गो जिला समतल जमीन यानी कि तराई में पड़ेला, एगो जिला भीतरी तराई आ बाकी सभ जिला कठिन पहाड़ी आ हिमालयी क्षेत्र पर पड़ेला, एहि से सडको के नेटवर्क के विस्तार ठीक से नइखे भइल। प्रदेश में रेल के कउनो सुबिधा नइखे। हवाई सेवा के मौजूदगी प्रदेश में बाटे।\n↑ "EDITORIAL: Important step". The Himalayan Times. 1 September 2017. Retrieved5September 2017.\n↑ "Biratnagar celebrates its status of provincial capital". thehimalayantimes.com. 19 January 2018. Retrieved 19 January 2018.\n↑ "Locals intensify protest in Dhankuta after Biratnagar named as provincial HQ". kathmandupost.ekantipur.com. 19 January 2018. Retrieved 19 January 2018.\n↑ "Nepal government announces Provincial Capitals and Chiefs". ddinews.gov.in. 17 January 2018. Retrieved 19 January 2018.\n↑ 6.0 6.1 "Province 1: Call for opportunities in land of great promise". Kantipur Publications Pvt. Ltd. 12 August 2015. Retrieved5September 2017.\n↑ "Far east kingdom (South Asia)". historyfiles.co.uk. Retrieved4September 2017.\n↑ "limbuwan gorkha war". Retrieved5September 2017. ... The Limbuwan Gorkha War wasaseries of battles fought between the King of Gorkhas and the rulers of various principalities of Limbuwan from 1771 to 1774. The war came to an end in 1774 with the Limbuwan Gorkha treaty which recognised Limbu peoples'right to Kipat land in Limbuwan and full autonomy. Thus the Limbuwan Gorkha War came to an end in 1774 with all the principalities of Limbuwan joining the Gorkha kingdom ...'\n↑ "Province No. 1". kathmandupost.ekantipur.com. Retrieved 12 December 2017.\n↑ "Province 1". election.ekantipur.com. Retrieved 17 December 2017.\n↑ "Proportional Representation Result Provincial Assembly". election.nagariknews.com. Retrieved 17 December 2017.\n"https://bh.wikipedia.org/w/index.php?title=प्रदेश_संख्या_1&oldid=722387" से लिहल गइल


भोजपुरी संगम, गोरखपुर के 121वीं ‘बइठकी’ – Anjoria\n‘भोजपुरी संगम’ के 121वीं ‘बइठकी’ अतवार का दिने गोरखपुर में तुर्कमानपुर का लगे साहित्यकार डॉ. रवीन्द्र श्रीवास्तव ‘जुगानी’ जी के घरे भइल.\nएह ‘बइठकी’ के पहिलका दौर में डॉ. फूलचन्द प्रसाद गुप्त आपन लिखल भोजपुरी कहानी पाठ कइनी.\nएह कहानी के समीक्षा करत प्रो. आर डी राय कहलें कि एह कहानी में मनोविज्ञान अउर कल्पना का साथ ही हालिया यथार्थ के बढ़िया तरीका से समाहित कइल गइल बा.\nआकाशवाणी के कार्यक्रम अधिकारी डॉ. ब्रजेन्द्र नारायण के कहना रहल कि कहानी बहुते नीमन लिखाइल बा.\nडॉ. रवीन्द्र श्रीवास्तव ‘जुगानी’ कहलें कि बढ़िया कहानी के अंत कब्बो नाई होला. आ पढ़वइया कल्पना में अपने आपके ओही कहानी में खोजेला.\nबइठकी के अध्यक्षता करत डॉ. आद्या प्रसाद द्विवेदी टीपनी कि ई कहानी समाज के विसंगति पर आधारित एगो सुखान्त कहानी बा आ कहनी कि यथार्थ लिखले के जरुरत बा.\nबइठकी के दुसरका दौर कवितई क रहल. एह दौर के शुरुआत वागेश्वरी मिश्र वागी सरस्वती वन्दना से कइलन. फगुआ का दू दिन पहिले भइल एह बइठकी में अधिकतर कविता फगुए पर केन्द्रित रहली सँ. एह दौर में नरसिंह बहादुर चंद, डॉ. बहार गोरखपुरी, भीम प्रसाद प्रजापति, सृजन गोरखपुरी, अजय अनजान, नर्वदेश्वर सिंह, शंभू नारायण, रामनरेश शर्मा शिक्षक, इम्तियाज लक्ष्मीपुरी, सुधीर कुमार मिश्र, रामसमुझ साँवरा, डॉ. फूलचन्द प्रसाद गुप्त, डॉ. रवीन्द्र श्रीवास्तव ‘जुगानी’, नंदकिशोर त्रिपाठी आउर नीलकमल गुप्त विक्षिप्त अपना कवितन के पाठ कइलें.\nकार्यक्रम के संचालन नंदकिशोर त्रिपाठी कइलें.


अरबी (اَلْعَرَبِيَّةُ; अल अरबिय्याह) सामी भासा परिवार के एगो भासा हऽ। ई अरब के संपर्क भासा हऽ। एकर नांव अरब लोग के नांव प पड़ल बा। प्राचीन यूनान के लोग, अरब शब्द के प्रयोग ऊ जगह प रहे वला लोग बदे करत रहे, जवन पक्खिम मे पुरबी मिस्र, पूरब मे मेसोपोटेमिया, उत्तर मे लेबनान पर्वतमाला आ आ सीरिया से घेराइल रहे। अंतर्राष्ट्रीय मानकीकरण संस्था अरबी भाषा के, मानक रूप "आधुनिक मानक अरबी" संगे ओकर तीस गो रूपन के अलग अलग कोड दिहले बा। आधुनिक मानक अरबी के साहित्यिक अरबी कहल जाला काहे की ऊ पुरान अरबी के आधुनिक रूप हऽ।\nअल अरबिय्याह in written Arabic (Naskh script)\nअरब लीग के देसन मे, पड़ोस के देसन आ एशिया, अफ्रिका आ युरोप के कुछ भागन मे अल्पसंख्यक भासा\n↑ 1.0 1.1 "Arabic – Ethnologue". Ethnologue. Simons, Gary F. and Charles D. Fennig (eds.). 2018. Ethnologue: Languages of the World, 21st edition. पुरालेखित से पुरालेखित5January 2016 के. पहुँचतिथी 21 February 2018.\n↑ "Basic Law: Israel - The Nation State of the Jewish People" (PDF). Knesset. 2018-07-19. पहुँचतिथी 2021-01-13.\n↑ Nordhoff, Sebastian; Hammarström, Harald; Forkel, Robert; Haspelmath, Martin, संपा. (2013). "Arabic". Glottolog 2.2. Leipzig: Max Planck Institute for Evolutionary Anthropology. CS1 maint: display-editors (link)\n↑ "Al-Jallad. The earliest stages of Arabic and its linguistic classification (Routledge Handbook of Arabic Linguistics, forthcoming)". पुरालेखित से पुरालेखित 23 October 2017 के. पहुँचतिथी 2016-10-27.\n↑ Macdonald, Michael C. A. "Arabians, Arabias, and the Greeks_Contact and Perceptions" (English में): 16–17. Cite journal requires |journal= (मदद)\n↑ "Documentation for ISO 639 identifier: ara". पुरालेखित से पुरालेखित3March 2016 के. पहुँचतिथी 20 March 2018.\n"https://bh.wikipedia.org/w/index.php?title=अरबी_भाषा&oldid=694311" से लिहल गइल\nLast edited on 14 मई 2021, at 10:07\nएह पन्ना पर आखिरी बेर संपादन 14 मई 2021 के 10:07 बजे भइल रहल।


साहब? कभे मिलहे हमाई चेक | Khabar Lahariya (खबर लहरिया)\nखबर लहरिया » साहब? कभे मिलहे हमाई चेक\nसाहब? कभे मिलहे हमाई चेक\nद्वारा लिखित खबर लहरिया January 23, 20169बार देखा गया\nमहोबा जिला के दर्जन गांव के किसान आज भी 2015 में भई अतिओला वृष्टि ओर सूखा राहत की चेक के लाने भटकत हे। अधिकारी आश्वासन देके लौटा देत हे। जीसे मुआवजा तो कम खर्चा ज्यादा लग जात हे।\nब्लाक पनवाड़ी, गांव विजयपुर। एते के भगवानदास अहिरवार, मइयादीन, महेश कुमार ओर छविलाल कहत हे की हम लोग पांच-पांच बीघा के कास्तकार हें। हमें सूखा राहत की चेक नईं मिली हे। लेखपाल कहत हतो की तुम बड़े आदमी हों तुम्हे दूसर चेक न मिलहे। जभे सूखा परत हे तो का खेहें। अगर जमीन हे ओर कछू पैदा नईं भओ तो माटी खाके परिवार पालन। एसई धवार गांव के किसान भनूप्रसाद, चिन्तामन ओर रामस्वारूप कहत हे की हम लेखपाल ओर तहसील के चक्कर लगा के परेशान हो गये हे। आज तक अश्वास ने अलावा कछू नई मिलो हे। एई से 19 जनवरी खा तहसील दिवस में दरखास दई हे। शायद कछू सुनवाई हो जाये। काय से खेती के कारन हमाओ परिवार भुखमरी के कगार मे आ गओ हे। ब्लाक जैतपुर, कस्बा कुलपहाड़ को लल्लू, रामचरन ओर रमेंशचन्द्र कहत हे की ओलावृष्टि की चेक पायें के लाने छह महीना से चक्कर काटत हे। रामकिशोर कहत हे की हम एक एक रुपइया खा मोहताज हें। बैक जात हें तो ओते के कर्मचारी दपका के भगा देत हे। कहत हें की तुम्हाओ एते रुपइया नई आओ हे। परेशान करन न आये करो।\nकुलपहाड़ तहसीलदार रामजी कहत हे की चाहे छोट कास्तकार हो जा फिर बड़ो। सबखा एक समान चेक दई जेहे। एक लेखपाल के पास दस-दस गांवन को चार्ज हे। जीसे देर लगत हे। पन्द्रह दिन के भीतर सबके खातन में रूपइया पोहोंच जेहे।\nकत्तौ बनी की न बनी सड़क\nराशन कम दै कै आरोप


नोटबन्दी प जदयू के समर्थन अबहियों जारी बा – टटका खबर\nनोटबन्दी प जदयू के समर्थन अबहियों जारी बा\nबिहार जदयू के अध्यक्ष वशिष्ठ नारायण सिंह आजु पटना में कहलन कि नोटबन्दी का समर्थन में उनकर गोल अबहियों टिकल बा. एह महीना का बाद हालात पर विचार कइल जाई.\nजान जाईं कि जदयू जवना महागठबन्हन में शामिल बा तवना के दू गो गोल – कांग्रेस आ राजद – नोटबन्दी से छनछनाइल बाड़ें. बाकिर जदयू ओह लोग के नाराजगी के अपना ठेंगा प धइले नोटबन्दी के समर्थन देत जरला प नून छिरिके के काम करत बिया.\nवशिष्ठ नारायण सिंह कहलन कि नोटबन्दी का चलते होखत परेशानी अब कम होखे लागल बा आ उमेद बा कि एह महीना के बीतत बीतत दिक्कत ओरा जाई.\nहालही में पटना में होखत प्रकाशोत्सव में लालू भा सरकार में मंत्री उनुका बेटन के मंच प जगहा ना मिलल रहुवे आ ऊ लोग मंच का सोझा जमीन प बइठत रहुवे. मंच प मोदी आ नीतीश के आपसी मेलजोल देखत बहुते लोग के लागत बा कि हो ना हो कवनो खिचड़ी पाकत बा.\nTags: जदयू, नीतीश, नोटबन्दी, लालू


काहे न ले आईला पिया हो लीलरा के बिंदिया| अवधेश प्रेमी यादव का 2019 का एक जबरदस्त वीडियो MP3 Gratis Dan Lirik - Mp3Juice Wikimedan\nकाहे न ले आईला पिया हो लीलरा के बिंदिया| अवधेश प्रेमी यादव का 2019 का एक जबरदस्त वीडियो\nDownload काहे न ले आईला पिया हो लीलरा के बिंदिया| अवधेश प्रेमी यादव का 2019 का एक जबरदस्त वीडियो dengan High Quality Audio MP3 dan HD Video MP4, di-upload oleh Awadhesh Premi Official. Dapatkan lagu dan video काहे न ले आईला पिया हो लीलरा के बिंदिया| अवधेश प्रेमी यादव का 2019 का एक जबरदस्त वीडियो secara gratis, mudah, dan cepat hanya di https://mp3juice.wikimedan.com !\nPeringatan! Gunakan lagu dari https://mp3juice.wikimedan.com sebagai preview saja, jika kamu suka dengan lagu काहे न ले आईला पिया हो लीलरा के बिंदिया| अवधेश प्रेमी यादव का 2019 का एक जबरदस्त वीडियो, lebih baik kamu membeli atau download dan streaming secara legal. Kamu juga bisa mendukung artis dengan mengikuti akun sosial media dan menonton konser mereka.\nJudul: काहे न ले आईला पिया हो लीलरा के बिंदिया| अवधेश प्रेमी यादव का 2019 का एक जबरदस्त वीडियो\nVideo oleh: Awadhesh Premi Official\nLirik Lagu काहे न ले आईला पिया हो लीलरा के बिंदिया| अवधेश प्रेमी यादव का 2019 का एक जबरदस्त वीडियो\n#video 2020 अवधेश प्रेमी यादव का शादी स्पेशल आर्केस्टा नया वीडियो| एकरे पीछे हम बानी पगलाइल| 1 Week ago\nरतिया में रोवे सेजिया पर लहंगवा राजा जी //Dhamu Babu 1 Year ago\n#Video - सोना के सिकड़रीया - #Antra Singh Priyanka Sona Ke Sikadiya Bhojpuri Hit Songs 20206Months ago\nमिठु मार्शल, अवधेश प्रेमी का 2019 का बड़ा पारिवारिक वीडियो| हमर दिल तोहरा नथुनी पर अटकल बा| 1 Year ago\nफिर से Chandan Chanchal का जलवा देखे HIT SONG - टिकुली सटले बानी - New Bhojpuri Song 20182Years ago\nआँख मारले ऊ तनी तनी हस के| अवधेश प्रेमी यादव का सबसे फ़ारु नया वीडियो 1 Year ago\nVideo- #दिल लेके भागल एगो गुंडा सखी#Alwela_Ashok Dil Leke Bhagal Ago Gunda Sakhi Bhojpuri Song3Months ago\nछत पे सुता के खुब किया है| Abhishek Chanchal| Chhat Pe Suta Ke Khub Kiya Hai #Video_Song2Months ago\nदेखि के मन बड़ी करे| मिठु मार्शल का 2019 का सबसे फ़ारु वीडियो 1 Year ago\nBrian Benoit Dillinger Escape Plan\nPlantilla Diseno De Carreteras En Civil 3d 2016\nHai Yeh Kaisa Nasha 2\nRuk Jana Nahin 1 3\nSholawat Badar Beserta Artinya\nMusik Mp3 Selamat Ulang Tahun Jamrud


सब छँवड़ी झूमर पाड़े त लंगड़ी कहे हमहूं – टटका खबर\nMay 7, 2021 कोरोना, सर्वदलीय बइठक\nदेश में कोरोना कहर के दुसरका लहर देखत कांग्रेस के सोच बा कि एह समय अइसन कुछ होखे के चाहीं जवना से देश में असन्तोष भड़क सको. अपना से त ऊ कुछ उठा नइखे रखले बाकिर जनता अस पटाइल बिया कि खोरलो पर खदबदात नइखे.\nअब माई-बेटा प्रधानमंत्री के चिट्ठी लिख के कहले बा लोग कि सर्वदलीय बइठक बोला के सभकर राय-विचार सुनल जाव आ तब कोरोना से लड़े के कारगर रणनीति बन पाई.\nअब एह लोग से के पूछो कि जब देश भर के मुख्यमंत्रियन से आए दिन ऑनलाइन बइठक करिए के पीएम कवनो फैसला लेत बाड़ें त ओह ले बढ़िया सर्वदलीय बइठक दोसर का होखी.\nअलग बाति बा कि कई बेर ओह बइठकन में शामिल होखल कुछेक मनबढ़ मुख्यमंत्रियन के जरुरी ना बुझाव, कुछ ओह बइठक में शामिल रहला का बावजूद देह अईंठत, माथ हगुआवत रहेलें. एगो त अइसनो मुख्यमंत्री बा जे पीएम पर बेहूदा टिप्पणी कइलें में आपन शान बूझेला.\nकुछ राजनीतिक गोलन रे लागत बा कि देश के मालूम होखे के चाहीं कि ओकरो कुछ औकात बा. ओकरा से बिना पूछले-बतियवले पीएम कुछ ना कर पइहें. एह लोग का लगे अगर कवनो सुझाव होखे त ऊ सुझावो भेज सकेला, अपना पाती में लिख सकेला. बाकिर एहिजा त कुछ हइए नइखे बतावे-बुझावेला. एगो नेता जी के त आदत हो गइल बा कि जब जब देश में कवनो बड़हन मुद्दा पर विचार हो रहल होखे त ममहर भाग जालें. पता ना नानी उनुका के का सिखावे पढ़ावेली, बाकिर बबुआ जब जब लवटोला तब तब ओकरा लगे एक से एक नायाब सलाह होला बाकिर ओह पर कवनो जानकारी ना होखे. नानिओ के मालूम बा कि नतिया कुलबोरने ह.\nसर्वदलीय बइठक से अउर कुछ होखी भा ना, अतना सुभीता त होइए जाई कि बाद में ई लोग दावा कर सकी कि जवन बढ़िया भइल तवना का पीछे उनुकरे सलाह रहुवे आ जवन खराब भइल तवन एह चलते कि सरकार उनुकर सलाह ना मनलसि.


Singer akshara singh song Saiya Ji Dilli Jaye Na Debo releases on youtube ashas - Bhojpuri Song: रिलीज हुआ अक्षरा सिंह का नया गाना 'सईया जी दिल्ली जाये ना देबो', यूट्यूब पर मचा रहा धमाल! – News18 हिंदी\nभोजपुरी सिंगर (Bhojpuri singer) और एक्ट्रेस अक्षरा सिंह (Actress Akshara Singh) का नया भोजपुरी गाना (Bhojpuri Gana) 'सईया जी दिल्ली जाये ना देबो' (Saiya Ji Dilli Jaye Na Debo) रिलीज हो चुका है जो काफी वायरल हो रहा है. गाने को लाखों व्यूज मिल चुके हैं.\nLast Updated : October 24, 2021, 07:30 IST\nTags: Akshara singh, Bhojpuri Actress, Bhojpuri Songs 2021


मिथिलेश 'मैकश' जी के गमछा / गमछी बारे में लिखल एगो आलेख | जोगीरा\nHome आलेख मिथिलेश ‘मैकश’ जी के गमछा / गमछी बारे में लिखल एगो आलेख\nमिथिलेश ‘मैकश’ जी के गमछा / गमछी बारे में लिखल एगो आलेख\nमिथिलेश 'मैकश' जी के गमछा / गमछी बारे में लिखल एगो आलेख\nएगो अइसन चीज ह जवना के जेतने बराइ कइल जाव ओतने कम बा। कुछ लोग एकरा के गमछा भी कहेला आ कुछ लोग एकरा के गमछी भी कहेला। बिहार भा यु.पी पूर्वांचल धइले मये देश मे देखे के मिल जाइ। जइसे आसाम के जवन उजरका गमछा होले ,ओकरा के लोग (आसामी) बड़ी इज्जत से गरदन पे डाल के चलेला, जइसे सरदार आपन पगरी बान्हेंला , जइसे राजस्थानी लामा चउरा मुरेठा बान्हेंला , ओसही अपना की ओर खासकर भोजपुरिया क्षेत्र मे देहा देहि आ घरे घरे देखे के मिल जाइ की कइसे एगो भोजपुरिया गमछी से लिलारी बान्हेंला।\nभले आज बड़ बड़ लोग गमछी के आधुनिक तौलिया के इस्तेमाल करत बा ,बाकी देखल जाव त सब कुछ के उपाय एकहि गमछी मे बा । देखी रउवा के हम एकर एक से एक फायदा जोड़वावत बानि।\n1. अगर रउवा एगो गमछा ले लि त रुमालो के भी काम कर दी। असल मे बड़का लोग गमछा रखे मे लजा लो एहिसे कई टुकि मे काट काट के रुमाल के तौर पर इस्तेमाल करत बारन लो।\n2. चाहे गरमी होखे भा सर्दी , तौलिया के सुखावे मे बड़ी समय लागेला ; उहे गमछा के धो के रसरी पे टांग दी आधा घण्टा के अंदर सुख के टनटना जाला।\n3. आपन बुढ़ पुरनिया लोग कहेला की जहां भी बारात जइहा त एगो गमछी जरूर ले ले जइहा । काहेसे की जीन्स पायट आ सुट बुट पेहनके कब ले टाईट रहबs। गमछी रही त टन से बदल ल। अगर कुर्सी, खटिया ना मिलल समियाना मे ,त नीचे भुईया गमछी बिछा ल। बड़ी आराम मिली।\n4. जेठ के महीना मे कही जे घर से निकलबा त साच कहत बानि झुरा के करीया ही जइबा। सब फेरा लवली फेल हो जाइ। उहे एगो गमछी रही त छाता नियन काम करी।\n5. मान ल रेडीमेड पाएट किल लेलs आ उ ढीला हो गईल आ ओहि दिन कही जग परोजन मे जाये के बा त , का समय बा की फेर तुरंत दोकान जइबा। ओकरा से त बढ़िया बा की गमछी के बेल्ट लेखा बान्ह ल आ ऊपर से टीशर्ट चाहे कुर्ता डाल ल। के देखता की अंदर का पेहनंले बारs।\n6. कहीं जे नेवता मे गइलs आ छाना बाना मिलल त बान्ह ल गमछा मे। कहां बार बार झोरा खोजल फिरबs। दु दु गो झोरा के बराबर बा एगो गमछा।\n7. एगो अगर साथ मे गमछी रही त रउवा नेहाए धोवाए के कवनो दिकत ना होइ। चाहे रउवा गंगा जी के किनारे नहाइल चाहत बानि चाहे कही भी। झट से गमछा पेंहि पट से नहा लि। फेर गमछा के मूड़ी पे डाल दि। झंडा नियर फहरात फाहरात रास्ता भर मे घरे आवत तक सुख जाइ।\n8. कई गो ट्रेन मे त कन्फर्म सीट जइसन काम करेला गमछा । ना होखे त देख लिहि जन- साधारण एक्सप्रेस मे , जेकरा सीट ना मिले उ दु गो लोहा के बीच मे गमछा के झुलुआ नियन बान्ह के मज़ा से झुलत जगहा तक पहुच जाला।\n9. कहीं कुछ टांगे के बा त गमछा के रसरी के तौर ले इस्तेमाल आराम से कर सकत बानि। टाँगना मे एकरा नियन कवनो दोसर चीज नइखे।\n10. अब हर जगह त छिपा लोटा त लेके ना नु घूम सकत बानि।एहिसे अगर सतुआ साने के बा चाहे आगी प के लिट्टी के गर्दा झारे के बा त गमछा बिना सब अधूरा लागेला। गंगा जी के किनारे लोग बड़ी पसन से गमछा पे सतुआ सांन के खाला।\nगीनावल जाव त मए फ़ेसबुक के पेज भर जाइ एकर बखान कइला पs । फिर भी जेतना बुझाइल ह ओतना लिखनी ह। हमरा त गमछा प बड़ी नाज बा। ढ़ेर लोग भले मज़ाक उरावत होखे मगर असलियत इहे बा की जब कहीं फसबs त पाका याद करबs की सब जगह रुमाल काम ना करी। एहि से जहा जइहा गमछा ले जइहा।\nमिथिलेश 'मैकश' जी\nपिछला लेखरवि सिंह जी के लिखल भोजपुरी कथा बेटी के भाग\nअगिला लेखगुंजन सिंह की भोजपुरी फिल्‍म खुद्दार5अक्‍टूबर बिहार में होगी रिलीज़